Udalbiltzako lehendakariak ez du hautetsi segituko Usurbilen | Politika | Berria\nUdalbiltzako lehendakariak ez du hautetsi segituko Usurbilen\nMertxe Aizpuruak bere Twitter kontuan jakinarazi du berria.\nMertxe Aizpurua Usurbilgo alkatea Udalbiltzako lehendakari kargua hartzen, 2013ko martxoaren 2an, Donostiako Viktoria Eugenia antzokian egindako batzarrean / Jon Urbe/Argazki Press\n2015eko martxoak 21 13:41\nMertxe Aizpurua (Usurbil, 1960) duela lau urtetik Usurbilgo alkatea da, Bildukoa, eta 2013ko martxoaren 2an Udalbiltza Euskal Herriko udal eta udal hautetsien lehendakari hautatu zuten, Donostian egindako batzar batean.\nAizpuruak berak gaur txio baten bidez iragarri du ez dela berriro alkategai izango. Xabier Arregi izango da EH Bilduren zerrendaburua Usurbilen. Halaber, udal hautagai ere ez da izango Aizpurua, hark jakinarazi duenez.\nOndorioz, Udalbiltzak lehendakaria aldatu beharko du.\nNazio erakundea 2013an berrantolatu zuten. Gaur egun, 1.471 udalbiltzakide daude, eta haietatik 183 alkateak dira.\nMertxe Aizpurua: "Geuk funtzionatu behar dugu herri gisa aurka daudenen aurrean" (2013-03-06)


Urtea lanean hasita — Euskal Kultura\nHemen zaude: Hasiera → Nire talaiatik → Artxiboa → 2009 → Otsaila → 03 → Urtea lanean hasita\nUrtea lanean hasita\nUrteroko lehenengo aste eta hilabeteak lasaiak-edo izan ohi dira Diasporan. Itxuraz behintzat. Batetik, Amerika hego puntako herrialdeak uda bete-betean daudelako, opor giroa nagusi, jendea Euskal Herrian abuztuan egon daitekeen bezala. Argentina, Uruguai edo Txileko Euskal Etxeetako askok, esaterako, ateak edo ekimenak ixten dituzte, ondoren, otsailean edo martxoan, urteari eta urteko ohiko programa guztiei indarberriturik heltzeko.\nIpar hemisferioan, aldiz, beroa ezezik, hotza eta negua da orain nagusi. Estatu Batuetan, Eguberriak ospatu ondoren lasai antzean ibili ohi dira, hiruhilabeteko berri bati ekinez. Zenbait Euskal Etxek Zuzendaritza Batzordeak berritzeko bilerak egiteko baliatzen dute urte hasiera. San Frantziskokoek, berriz, otsailaren erdialdean egiten dute urtero euren Basque Culture Center eraiki eta sortu zeneko urteurren festa. Joan ala ez joan, hori izaten da AEB Mendebaldeko askorentzat lehenengo hitzordua.\nAurten, ordea, AEBetako NABOko eta Argentinako FEVAko ordezkariak Buenos Aires probintzia hegoaldeko Mar del Platan bildu dira aurrerantzean harremanak sakondu eta elkarrekin lotuago eta hestuago lan egiteko. Mar de Platako bilerek gai eta proposamen asko mahaigaineratu zituzten, eta horietako zenbaiti baiezkoa eman zitzaien, datozen hilabete eta urteetan gauzatze-bidean jartzeko.\nBaina Argentinako euskaldunekin ezezik, Kanada eta Mexikokoekin ere gertuago aritzeko mugimenduak egin dituzte NABOtik. Bilerak egin ziren horretarako akitu berria den urtean, Mexikoko kasuan, eta Kanadakoan Vancouver, British Columbiako Euskal Etxea NABOko partaide da dagoeneko, gainerako euskal etxeen baldintza berdinetan, joan den abuztu hondarreko Chinoko NABO Biltzarretik.\nMexikon, urtarrileko azken asteburuan hautatu du hiriburuko Euskal Etxeak lehendakari eta buruzagitza berria. Jende gaztea sartu da eta itxaropenak bizirik daude 2007an ehun urte bete zituen euskal elkarte honi behar eta merezi duen bultzada ekartzearren. Jai eta festei dagokienez, urtero legez, aktibo oso bukatu zuten urtea Mexikon, Eguberriak euskal eta mexikar gisa ospatu ondoren (posadak-eta tartean), Olentzero eta Errege Eguna ere ospatu baitzuten Euskal Etxean, ondoren San Sebastiango danborradari eusteko, eta hilabetea bukatzeko elkartearen Biltzar Nagusia egiteko.\nUruguain, aurten urte hasiera berezia izan dute. Batetik eta lehenengoz, bertan egin baita Udako Euskara Barnetegia, Uruguaiko eta Argentinako euskara ikasle/irakasleak bilduz, eta horiekin batera Brasil, Txile, Peru eta Kolonbiakoak, HABEk FIVU, FEVA eta aipatu herrialdeetako euskal etxeekin daramatzan programen barruan. Joan den astebururaino izan da. Bestetik, Uruguaiko Euskal Etxeen Federazioan, FIVUn, gauzak prest daude, urtero bezala otsail erdialdean garatuko duen haur udalekua hasteko, Rio de La Plata ertzean, Artigasen.\nPentsatu baino gehiago luzatzen ari naiz, eta oraindik munduko pusketa handia gelditzen zaigu aipatzeko. Esan dezagun, beraz, urteko lehenengo asteek lanean harrapatu dutela hainbat euskal etxeetako jendea. Iaz, urratsak eman zituzten Europako euskal etxeetako ordezkariek Europa barruko elkarteen elkarrekiko harremanak azkartzeko. Bestalde, urtea ekimenetan blai bukatu eta hasi dute, esaterako, Erromako Euskara Elkarteko kideek zein Bartzelonako Euskal Etxekoek. Baina ez zaizkie atzean gelditu Madrilgo Euskal Etxekoak, eta lanean segitzen dute Londresen, zer esanik ez Parisen, Bordelen-eta...\nVenezuelan lan ugari daukate iragan aberats bati segida oparoa eman nahian, eta Kolonbian planak eta ekimenak zabaltzeari ekin diote. Txinan, iazko abenduaren 30ean lortu zuen Shanghaiko Euskal Etxeak Eusko Jaurlaritzaren ofizialtasuna. Kuban, Perun, Alemanian, Australian, El Salvadorren, Puerto Ricon, Andorran, Brasilen, Paraguain, Suitzan, Dominikar Errepublikan... ere lanean ari dira. Aurtengoan, iparreko haizeek uzten badigute, gehiagotan iritsi nahiko genuke orrialde hauetan horietako bakoitzarengana.


Eibar, igande honetan, ekainak 10, 'Herri City' saioanHerri City | Herri txiki Infernu Handi | EITB\nEibar, igande honetan, ekainak 10, 'Herri City' saioan\nEibar, gaur gauean, 'Herri City' saioan\nZuhaitz, Pagadi eta Beñat Iturbe Eibarko biztanleekin arituko dira herriko kontu eta bitxikeria guztiak ezagutzeko.\nArrateko Amari errezatuko diote Zuhaitz eta Pagadik, gaur, 'Herri City'n\n'Herri City' saioaren webgunea\nIgande honetako 'Herri City' saioan, Eibar ezagutuko dute Zuhaitz Gurrutxagak, Mikel Pagadik eta Beñat Iturbek.\nZuhaitzek Eibarko bilakaera demografikoa aztertzen hasiko du eguna. Haran estu batean dagoenez, bertako eraikinak ahal bezala eraiki dira industrializazioaren garaitik hona. Amaña auzoa da Eibarko eraikuntza eta demografia bilakaera ulertzeko auzoetako bat. Juanito amañarrak azalduko dio garai bateko Amaña zelaiz osatuta zegoela, eta, etxebizitzak eraikitzeko premia zela eta, hiria zeharkatzen duen Ego ibaia bera ere estali egin behar izan zutela. Kontxaren eskutik, berriz, hirian ezkutatzen diren beste hainbat sekretu ezagutuko ditu Zuhaitzek. Sinestezina dirudien arren, Eibarren, garai batean, Benidorm bat izan zen. Ipurua auzoko hainbat bizilagun joan ohi ziren autobide ondoko zelai batera zer eta eguzkia hartzera! 'Eibar itsusia da. Kaiola itsusia da Eibar; baina barruko txoria kantaria da' dio Kontxak. Arrateko santutegira igota, bertako amabirjinari buruzko hainbat kontu ezagutuko ditu Zuhaitzek. Arrateko ama eibartarren zaindaria da. Idoia eta Miren ama-alabek sekulako debozioa diote. Ez da harritzekoa, bertako bizilagunen esanetan haurrak ez baitatoz Paristik, santutegitik bertatik baizik. Amañako kaleetara ostera ere bueltatuta, Goma ezagutuko du Zuhaitzek, auzoan izugarri estimatua den pertsonaia, besteak beste, auzoko festak antolatzeko lanak hartzen dituelako urteko egun guztietan. Jaietarako finantzazioa lortzeko, Gomak, 30.000 zozketa txartel saltzen ditu urtero. Beharbada lan horren ondorioz dira Amañako festak Eibar osoaren mirabe.\n'Herri City' gaur izango da ikusgai ETB1en eta eitb.eus-en, 22:00etatik aurrera.


Iris - Wikipedia, entziklopedia askea.\nIrudian, irisa kolore berde, gris eta marroixka dituen biribila da, erdian begi-nini beltza duena. Irudi gehiago\nMesodermo and neuroektodermo\npupillary zone (en)\nciliary zone (en)\niris root (en)\neta A09.371.060.450 A09.371.894.513 eta A09.371.060.450\nIrisa begiko begiko mintz biribila da, laua, koloreztatua eta uzkurkorra, erdigunean irekigune bat duena, begira iristen den argi kopurua kontrolatzen duena. Erdialdean duen irekiguneari begi-nini deitzen zaio.\nIrisa begiaren aurreko aldean dago, kristalinoaren aurrean eta kornearen atzean, eta begiaren aurreko eta atzeko barrunbeak bereizten ditu. Bi motatako gihar zuntzak ditu barruan: biribilak (irisa itxiarazten dutenak) eta irradatuak (irisa irekiarazten dutenak). Irisak, irekiz eta itxiz, begira iristen den argi kantitatea kontrolatzen du.\nGizakiengan, irisak markatzen du pertsona baten «begien kolorea».\nMultimedia: Iris (eye)\nBNF: 11938389t (data)\nDorlands parametroa erabiltzen duten medikuntza infotaula txantiloiak\nGraySubject edo GrayPage erabiltzen duten medikuntza infotaula txantiloiak\nOrriaren azken aldaketa: 27 azaroa 2019, 14:23.


PowerPoint aurkezpenak desagerrarazi nahi dituen alderdi politikoa sortu dute Suitzan — Gaztezulo\nPowerPoint aurkezpenak desagerrarazi nahi dituen alderdi politikoa sortu dute Suitzan\nPowerPoint aurkezpenak desagerrarazi nahi dituen alderdi politikoa sortu dute Suitzan https://www.gaztezulo.eus/albisteak/powerpoint-aurkezpenak-desagerrarazi-nahi-dituen-alderdi-politikoa-sortu-dute-suitzan https://www.gaztezulo.eus/albisteak/powerpoint-aurkezpenak-desagerrarazi-nahi-dituen-alderdi-politikoa-sortu-dute-suitzan/@@download/image/2011767635appp.jpg\nLaugarren indar politikoa izateko borondatez jaio da Anti PowerPoint Party delakoa, eta Microsoften programa ezaguna deuseztatzeko erreferenduma proposatu nahi dute. Diotenez, PowerPointen erabilerak 1.780 milioi euroko galerak sorrarazten ditu urtero Suitzan, eta 110.000 milioi eurokoak Europa mailan.\nSuitzako panorama politikoak aktore berri bat du: PowerPointen Aurkako Alderdia (APPP). Alderdi honen ardura nagusia, momentuz behintzat, aurkezpenak egiteko hain erabilia den programa mugatzea da. Euren ustez, hiritarrek PowerPoint erabiltzen dutenean, askoz eraginkorragoak (hiru aldiz eraginkorragoak) diren metodoak alboratzen dituzte, hori hala dela jakin gabe. Zentzu horretan, programa honen erabilerak, soilik Suitzan, urtero 1.780 millioi euroko galera dakarrela salatu dute; Europa mailari erreparatuta, 110.000 milioi euro galtzen direla diote.\nDatu hauek astero PowerPoint aurkezpenak ikusten dituzten langile publiko eta pribatuetan oinarritu lortu dituztela argitu dute. APPP-k dioenez, langileen %85ek ez dute probetxuzko ezer ateratzen aurkezpen horietatik, "denbora galdu besterik ez dute egiten".\nKomunikatu batean adierazi dutenez, "munduan egunero lanean edota unibertsitatean aurkezpen aspergarriak ikustera behartuta dauden eta orain arte ordezkaritza politikorik izan ez duten 250 milioi pertsonen defendatzailea" da APPP jaioberria. Suitzako laugarren indar politikoa izatea espero dute eta Europa osora zabaldu nahi dute. Iritsiko al da Euskal Herrira?


← Mitxoleta hazidun ogia\nAhabi alternatiba →\nby juantxo | urtarrila 19, 2010 · 22:38\nBlog baten sarrera bat idazten dudan bakoitzean iruzkinen zain egoten naiz. Azken finean niretzat, eurek ere, sarrera baten zatia dira eta amaiera ematen diotenak. Nire ustez sarrerei ordurarte zeozer falta zaie. Niri, bereziki, iruzkin hoiek irakurtzea gustatzen zait. Asko ikasten dudalako, ideiak izaten ditudalako. Sarrera hau iruzkin hoietariko bat (Jo batena hain zuzen ere) irakurri ondoren bururatu zitzaidan. Elurte batek harrapatzen bazaitu, zer? Ama orea aktibatu barik duzula eta ezin zarela ogi bila joan, zein aukera dituzu? Ba al dago aukerarik? Ba bai, badaude. Batzuk, beste batzuk baino hobiagoak edo naturalagoak baina, denekin ogia egin daiteke.\nEibarren, pertsona bat ezagutzen dut aspaldi, supermerkatu baten nahasketa bat erosten duena eta horrekin ogia egiten duela. Ostiralean erosi nuen nahasketa hoietariko bat eta hau atera zitzaidan.\nPoltsa kilokoa da, baina erdia erabili nuen. Horri, paketean jartzen duen moduan, 350ml. ur gehitu nizkion eta nahastu egin nituen. Likidoegia geratu zen eta ez nuen nahi moldean egiterik. 3 koilarakada galirin gehitu nizkion eta nire gustokoa zegoenean oratu egin nuen. Hortik aurrera paketeak markatzen dituen pausuak jarraitu nituen baina, 2. fermentazioa bannetoian eman nion. Ez da ama orearekin egindako ogia baina, oso ona zegoen. Ondo harrotu zen eta oso elastikoa zegoen. Paketetxo bat edukitzea merezi du, badaezpada. Paketeak, urtebeteko iraupena du.\nOndoren zer egin nuen? Baaa, gure artean oso famatua den ogi bat. Batek baino gehiagok beharbada ogia ez dela pentsatuko du baina, ogia da. Legamiagabeko ogia. Zein? Taloa. Berarekin batera bere lehengusua/sina izan daiteken beste bat baina, kasu honetan galirinarekin egindakoa. Burritos mexicanos egiteko erabiltzen diren: Tortilla mexicana.\nTaloa egiteko artoirina, galirin pixkat, gatza eta ur beroa erabili nituen. Tortilla mexicana egiteko galirin zuria, margarina, gatza eta ura.\nEta denbora nuenez Bixiguk jarritako ogiaren kopia bat baina, edozein supermerkatuan erosi daitezken produktuekin. Ordu betean egiten den ogia da eta ia etxe guztietan “levadura royal” egoten denez, baaa….\nHasteko, labea martxan jarri 210º. Bol baten jogurra eta ura nahasi. Osagai lehorrak beste bol baten ipini, nahastu. Karamelua eta likidoa gehitu. Nahasi, boletik atera eta bola forma eman. Gurutze forma duen taxua eman eta labera sartu. 45-50´eginda dago. Ikusten baduzue asko iluntzen dela tenperatura jaitsi.\nBeraz, aukerak badaude. Beste gauza bat gustokoak izatea da. Neri hirurak gustatu zitzaizkidan.\nGaurko sarrera honetan jarritako ogiak edozeinek egiteko modukoak dira. Ez dakitenek ere. Hasiberrientzat eta momentu larrietan lagungarriak izan daitezkelako jarri ditut. Zuon gustokoak izatea espero dut.\nLaburpen hitz hauekin Errezak, ogia\n20 responses to “Alternatibak”\n23:18 urtarrila 19, 2010\nmaisuuu….harrituta utzi nauzu, zuk legami naturalbako ogia egiten??? Lidleko nahasketak frogatu ditut eta baita ikeakoak ere, izan ere, ikeako ogi bat egin nuen aurreko igandean et hori izango da nire hurrengo posta, egia esan lidlekoak baino hobeak dira.\n23:33 urtarrila 19, 2010\nPaketekoa lehenengo aldiz egiten nuela. Taloak ez eta bestea ere ez.\nZergatik ez legami naturalbako ogiak? Momentu baten jendearentzat lagungarria izan badaiteke, hori eta gehiago ere, ez duzu uste? Asko ez baina, pixkat ezagutzen nauzu, ezta?\nNire etxerako ama orearekin egindakoak zalantzarik gabe baina, kasu honetan ez ziren niretzat blogean ipintzeko baizik. Beharbada norbaitentzat lagungarria izan daitekelako.\n12:55 urtarrila 20, 2010\nHemen nik nola egiten dudan erraz lortzeko osagaiekin, ama orea egiten eta beste osagai batzuk erabiltzen ausartu bitartean behintzat.\nOsagaiak: okindegiko urun (irin) normala, okindegian erositako “legami freskoa”, ura eta gatza, olioa edo arraultza.\nBol batetan 3 edalontzi bete urun bota.\nBeste ontzi baten, 2 edalontzi bete ur epel, 2 koiladakadatxo gatz eta legami apur bat (oraindik ez diot neurri egokia hartu) ondo nahastu.\nBoleko urunera apurnaka beste nahasketa gehitzen joan, lehenengo koilara batez eta azkenean eskuz nahastuz. Baina zenbat? Urun guztia batu eta ore itsaskor heze bat lortu arte, niri hasierako nahasketa likido horretako 2 edalontzietatik edalontzi erdi edo laurden bat sobratzen zait normalean, ez du gehiago eskatzen eta.\nOre hori boletik atera eta zati batez eskuz landu: luzatu, barruak atera, entzimeraren aurka jo, … Zati batez landu ostean hasierako orean ikusten ziren urun pikortxoak desagertu, oreak hezetazun apur bat galdu (ez dago hain itsaskorra) eta ore uniforme-xamar bat lortzen da.\nOrea zapi batez estali eta harrotu dadin deskantsatzen utzi. Noiz nehinka, 10-15 minuturo edo, orea atera eta astiro luzatu eta berriz bilduz apur bat landu. Lantzerakoan orea elastikotasuna irabazten doala eta fibra edo nolanbaiteko kate batzuk sortzen doazela ikusi ahal izango da.\nOrdu pare batez edo hori egin ostean, bukaeran eman nahi diogun gutxi gora beherazko forma eman oreari. Forma gutxi gora beherazkoa izango da gero labean oraindik gehiago harrotuko da eta.\nLabea piztu eta 200ºC tik gora berotu 10-15 bat minutuz, labean urez ontziren bat dugularik (hezetazuna mantentzeko). Bitartean, bukaerako emaitzan azalak kolore apur bat edukitzeko, orearen azala irabiatutako arraultzaz igurtzi. Batzutan arraultzaren ordez oliba olioa erabili izan dut eta beste toketxo bat ematen dio, zaporean igartzen da.\nLabera sartu aurretik, orearen azalean ebaki batzuk egin orea ogi bihurtzean duen hazkundean azalari tentsioa kentzeko.\nOrea labera sartu eta tenperatura 190ºCtara jeitsi. 5-10minutu beranduago ura dugun ontzia atera.\n20-25 bat minututara edo ogia labetik ateratzeko prest egongo da, barilatxo bat edo sartu eta ezer itsatsi gabe garbi irtetzen denean.\nHozten utzi eta jan!\n23:55 urtarrila 22, 2010\nLegamiaren neurria zuk nahi duzuna da.\nGutxi botatzen badiozu fermentazio luzeagoa eman beharko diozu, gehiago botata motzagoa.\nEz dakit ondo ulertu dizudan edo ez.\nGaldera bat: fermentazio bakarra ematen diozu, edo gaizki ulertu dizut?\nNik gainazalean ez diet ezer ematen eta kolore dotoriarekin ateratzen zaizkit. Oreari azukre pixkat botatzen diot gero, laban kolorea hartu dezan. Probatu, ia zer iruditzen zaizun.\nNik, labeari tenperatura gehiago emango nioke baina horrela ondo ateratzen bazaizu, ondo dago.\n00:38 urtarrila 23, 2010\nGaldera bonbardeoarekin hasiko naiz:\nZer da fermentazio bakarra ematea? Zer eragin dauka bakarra edo gehiago emateak? Posible al da gehiegi fermentatzea? eta zer eragin izango luke?\nOgia egin nuen lehen aldian azukre apur bat bota nion oreari, eta ezer gainetik. Bai, horrela ere kolore ederra hartu zuen baina azala nire gogorako gogorregia atera zitzaidan, oskol bat bezalakoa, eta horren errua (zuzen edo ez) azukreari bota nion. Agian azukre gutxiagorekin frogatu beharko nuke.\nItxuraz behintzat nik egin ditudan ogiak zuen argazkietakoak baino hezeagoak irtetzen zaizkidala uste dut. Zihurrenik tenperatura baxuagoak erabili izanak bere eragina izango du horretan. Frogatuko dut ea labea beroago egoteak zein eragin duen.\n18:54 urtarrila 24, 2010\nAdituek esaten dutenez, ogiaren prozesuan hainbat fase daude. Lehenengoa, dena prest edukitzea izango zen. Azkena, ogia hozten laga. Euren artean beste fase batzuk daude. Euretariko bi, 1. eta 2. fermentazioak dira. Orea oratu ondoren, estalita lagatzen da 1º fermentazioa egiten, bai? Eta gaizki ez banuen ulertu hemen, “Orea zapi batez estali eta harrotu dadin deskantsatzen utzi. Noiz nehinka, 10-15 minuturo edo, orea atera eta astiro luzatu eta berriz bilduz apur bat landu. Lantzerakoan orea elastikotasuna irabazten doala eta fibra edo nolanbaiteko kate batzuk sortzen doazela ikusi ahal izango da.\nOrdu pare batez edo hori egin ostean, bukaeran eman nahi diogun gutxi gora beherazko forma eman oreari. Forma gutxi gora beherazkoa izango da gero labean oraindik gehiago harrotuko da eta”, zuk 1º fermentazio eman zenion.\nOndoren, gasgabetu eta forma emanten zaio. Berriz estali eta 2. fermentazioa egiten laga. Aditu hoiek esaten dutenez, fase horretan (fermentazioan), ogiak zaporea eta pertsonalitatea hartzen ditu.\nZure kasuan eta esan dizudan moduan, gaizki ez badut ulertu, forma eman ondoren laberatu egin zenuen, ez?\nBadaude ogi batzuk bakarra daramatenak, zekale %100, adibidez.\nSobrefermentazioa egotea posible da, noski. Eraginak? ogiak ondo ez igotzea, azidoegia egotea, eta abar.\nNik, ogiari beti botatzen diot azukrea (5-8 gr.) eta inoiz ez zait gainazala gogorregia geratu. Ez dakit.\nNiretzat tenperatura bajuegia erabili zenuen, horrek ez du esaterik nahi gaizki egin zenuela, e?\nBueno Xabi, momentuz hauxe da dena. Nik uste dut zailena eginda duzula, martxan ipintzea. Jarraitu ogiak egiten eta ikusiko duzu zelako emaitzak izango dituzun.\n19:19 urtarrila 24, 2010\nArrazoi duzu, normalean fermentazio bakarra ematen diot orduan. Inoiz egin izan dut azken forma eman eta labera sartu aurretik ordu erdi pasatxo estalita eduki, hori izango litzateke 2garren fermentazioa, ezta? Bi fermentazio horien artean hozgailuan gordetzeak zer eragin izango luke prozesuan?\nIzena ezagutu ez arren, sobrefermentazioa ere experimentatu izan dudala uste dut. Behin gau oso batez utzi nuen orea sukaldean zapi batez estailirik. Harrotutako oreari forma eman ostean, zapal gelditu zen, eta labean ere ez zen igo. Ogia dastatu eta garratza zegoela ikusita bota egin nuen. Jandako zatixoa nahikoa izan zen gaixotzeko :s\nSaliatuko naiz azukre apur bat erabiltzen, bigarren fermentazio hori uzten eta tenperaturekin jolasten. Kontatuko dizut.\n21:18 urtarrila 24, 2010\nHori da, hori izango litzake 2ª.\nOrdu erdi gutxitxo da baina ezer baino hobiagoa.\nJende askok bi fermentazioen artean gordetzen du hozkailuan. Ni garai baten ere egiten nuen, gaur egun gutxiago, ia inoiz.\nBeti ama orearekin esaten dizut, e? Legamiekin ez daukat ideiarik ere.\nSobrefermentazioari buruz jartzen duzuna, hala da. Zapala eta garratza.\nOso ondo azaldu duzu, jolastu, horrela hartzen baduzu, txapeau!!\nEz dago eskerrak eman beharrik. Egiten duguna eskertzeko modurik egokiena, zuek hemendik ikustea da.\nAhal dugun neurrian lagunduko dizuegu, ados?\n14:03 urtarrila 30, 2010\nGaur saiakera berri bat, hau ikusi dudana:\n– Bigarren fermentazioari aurrekotan baino denbora gehiago eman diot (ia 2ordu) baina ez dut uste zapore edo itxuran eragin haundirik izan duenik. Bestela ere osoa ez izan arren bigarren fermentazio hori nolabait lortzen nuela uste dut. Irin normala eta ama orearen ordez erositako legamia erabiltzeak agian bere eragina edukiko du.\n– 210ºCtara 20 minutuz labean edukitzea nahikoa izan da. Beste batzuk luzeagoz edukitzen dutela ikusi dut. Berriz, ama orea erabili ez izanaren eragina? Nire ore eta ogiak ikusi ditudan beste batzu baino hezetxoagoak direla uste dut, horrek ere bere eragina izango duelakoan nago.\n– Experimetu gisa gainazala hiru zatitan banatu dut: ezer gabe, irabiatutako arraultzeaz margotua eta oliba olioz margotua. Ezer eman gabeko zatia itxura onez irten da (orean azukre apur bat erabiltzearen ondorioz edo). Arraultzarenak distira polita hartu du. Eta olioarenak koloreaz gain zaporeari ere bere toketxoa eman dio. Hiruretatik olio apur bat igurztearena nahiago.\nEa egunen baten ama orearen munduan sartzen naizen.\n14:33 urtarrila 21, 2010\nPost bikaina Juantxo! Askotan behar izaten dira honelako alternatibak, beti ezin baita aurreikusi ogia noiz egin, ama orea prest izateko. Tortilla mexikana delakoak inbidia handia eman dit, eta berehala prestatzen da ezta? agian gaur afaritarako…\n15:21 urtarrila 21, 2010\nEgia da askotan denborarik ez dugunez horrelako aukerak oso aproposak direla. Nik nire ogia egiteko makinari esker, nahiz eta denborarik ez izan, beti jaten dut nik eginiko ogia…\nTortita mejikarren errezeta zein da zehazki? Aspalditik etxean egiteko gogoarekin nago eta…\n16:02 urtarrila 21, 2010\nAupa Idu eta Olaia,\nIruzkinak asko laguntzen naute, ideiak ematen dizkidate. Laguntzeko gogoak ere, noski.\nHori da Olaia, azkenean etxean egitea da. Makinarekin, zergatik ez? Ogia izenarekin saltzen dutena baino hobiagoa, seguru.\nErrezetia? Ke bueno!! ideiarik ez. Sarean nonbait, osagai hoiek zituela irakurri nuen eta aurrera.\nIrina 125gr., gatza 5 gr., margarina koilaradatxo bat eta ura “a ojo” bota nion. Oratu zure gustora egon arte, 15´ estalita laga, forma eman eta plantxan egin. Di-da batean egiten dira.\nTxorizo tortilla bat egin, opiloarekin batu eta barrura. Ez dizuet esango nola zegoen, ia asmatzen duzuen, jeje.\nIdu, gaur afaltzeko? Egin, ez zara damutuko eta.\n15:43 urtarrila 21, 2010\nBai, tortillari buruz gehiago jakin nahi genuke, aukera asko ematen ditu eta.\nGalderatxo bat, erantzunen luzeera mugatuta al dago? Nik ogia nola egiten dudan jartzen saiatu naiz baina gero ez da hemen agertu.\n22:30 urtarrila 21, 2010\nKaixo, Juantxo eta koadrila.\nAspalditik nebilen ogia egiteko ilusioarekin, gabonetan animatu eta sarean informazio bila hasi nintzen arte.\nHorrela iritsi nintzen zure blogera, eta handik beste honetara. Geroztik jarraitzaile sutsua naiz. Zuei esker animatu eta asteburuan nire lehenengo txapata egin nuen!!! Prozesuan duda eta kezka asko izan nituen, orain ez naiz hasiko kontatzen, baina orokorrean emaitza nahiko ona izan zela esan dezaket, saiatzen jarraitzeko modukoa.\nZera bakarrik komentatu nahi dizuet: lankide batek legami “ama” erosi egin zitekela komentatu zidan, eta, efektibamente, esandako dendan legami eta irin pila bat aurkitu nituen. Ore amaren asuntuak errespetu handia eman zidanez, legami honekin egin nuen nire lehenengo ogia. Produktu ekologikoen denda bat da, eta legamia “LEVADURA MADRE DE TRIGO BIO” deitzen da, “PRIMEAL” etxekoa. Osagaia “levadura de trigo inactiva procedente de fermentación natural” da. Sobreak 85 gr. Dauzka, eta 2 Kgr. Irinentzat egokia dela esaten du.\nErosoa iruditu zitzaidan, ore ama hozkailuan “erdi-hilda” eduki eta gero freskatze prozesua egitea ekiditen duelako, baina agian ez da hain naturala ere izango… zer iruditzen zaizue? Norbaitek probatu al du?\nAnimo eta segi ideiak ematen!\n09:58 urtarrila 22, 2010\nSobretan eros daitekeen legamia berezi hori, nola erabili behar da?\nMasa madrea bada, berdin-berdin berpiztu beharko zenuke erabili aurretik.\nZuzenean masari bota dakiokeen hautsak badira, orduan, ausartuko nintzateke esatera legami arrunten modukoa dela.\nNik, dena den, ez dut behinere probatu.\nAh! eta milesker, blogaren jarraitzaile sutsua izateagatik\n14:09 urtarrila 22, 2010\nBai, irinarekin nahastu behar da, pixka bat utzi hidratatzen, oratu, 30m tapatuta utzi, oratu, forma eman eta 60-90m utzi. Horrela azaltzen du paketeak, erderaz eta frantsesez.\nNik, ore amari buruz pixka bat irakurrita, bazpare denbora gehiago utzi nion, eta egia da dena nahastu eta ordubetera, gutxi gora behera burbuilatxoak agertzen hasi zirela nahasketaren gainazalean, ez dakit hori legami arruntarekin ere gertatzen den.\nBueno, aste buru ona pasa!\n23:34 urtarrila 22, 2010\nZure bi erantzunak irakurri ondoren pare bat (edo gehiago) gauza.\nAtzo, zure lehenengo erantzuna irakurri ondoren nahiko argi nuen zuk erabilitako ama orea ez zela guk erabiltzen dugun bezalakoa.\nZergatik? nik 500 gr. irinagaz 200 gr. ama ore erabiltzen ditudalako eta zuk erabilitako horrekin 2000 gramorako, 85 gr. ama ore. Diferentzia haundia da, ez duzu uste?\nGaur Iruneri emandako erantzuna irakurri ondoren argiago daukat.\nGuk egiten dugun fermentazioarekin konparatuz, zurea motza da. Ama ore gutxiago eta fermentazioa motzagoa? Teorikoki ezin da izan.\nAma ore asko=fermentazio motza; ama ore gutxiago=fermentazio luzea. Eta kasu honetan alderantziz izan da.\nIa seguru nago eta ia esaten dizut ziur ez dakidalako, nahasketa bat dela. Ama orea eta legamia.\nTaldeko batekin kontsultatu ondoren idazten dizut eta esan dit, hor nonbait, “levure selectionees” azaltzen dela eta hori legamia izan daitekela.\nEz dakit honekin lagundu dizudan baina, momentuz besterik ez daukat.\nZerbaitetaz enteratzen banaiz esango dizut, ados?\nZuretzat ere animoak eta badakizu non gauden.\n12:25 urtarrila 23, 2010\nbai, arrazoi duzu, nik ere orain argi ikusten dut. Paketean “levadura madre bla-bla…” horren ondoren “, levadura seleccionada” ipintzen du, eta nik izenlagun moduan eman nion zentzua, hau da, aurreko levadura madre hori hautatutakoa zela, jejejje. Orain beste osagai batez ari dela ikusten dut, legami arrunta edo kimikoa, eta ez “ama”.\nEstrenurako ondo egon da eta paketea bukatuko dut, seguru, baina ea animatzen naizen ore ama naturala egitera. Egia esan, orain dela urte batzuk saiatu nintzen eta ez zitzaidan atera, ez dakit zer pasako zen.\nMilesker argitzeagatik, eta segi horrela. Aupa zuek!\n18:19 urtarrila 24, 2010\nNola ez duzu paketea bukatuko, ba!! Legami guztiak erabili daitezke, hori ere. Ama orea erabiltzea modu naturalena da noski, baina ez bakarra. Gakoa prisa ez edukitzea da eta horretarako legamiak neurrian erabiltzen badira denak dira aproposak.\nAma orearen prozesua martxan ipintzeko, laster edo hori espero dugu behintzat, post bat jarriko dugu. Al loro egon.!!\nBien bitartean sarean dauden blog batzuetan, prozesu hori ondo esplikatuta azaltzen da.\nAnimo eta jarraitu ogia egiten, inportanteena hori da eta.


Inghem - Wikipedia, entziklopedia askea.\nJean-Marie EVRARD (2014-2020)\n50° 40′ 02″ N, 2° 14′ 38″ E / 50.6672°N,2.2439°E / 50.6672; 2.2439Koordenatuak: 50° 40′ 02″ N, 2° 14′ 38″ E / 50.6672°N,2.2439°E / 50.6672; 2.2439\nHelfaut, Clarques, Ecques, Herbelles eta Pihem\nInghem Frantziako udalerria da, Pas-de-Calais departamenduan dagoena, Hauts-de-France eskualdean. 2013an 356 biztanle zituen.\n2007an Inghem udalerrian erroldatutako biztanleak 356 ziren. Familiak 132 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 40 seme-alabarik gabeko familiak ziren, 56 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 140 etxebizitza zeuden, 136 familiaren etxebizitza nagusia ziren, 1 bigarren erresidentzia bat zen eta 3 hutsik zeuden. 138 etxeak ziren eta 2 apartamentuak ziren. 136 etxebizitza nagusietatik 112 bere jabearen bizilekua ziren, 20 alokairuan okupaturik zeuden eta 4 doan lagata zeuden; 6 etxek bi gela zituzten, 19 etxek hiru zituzten, 28 etxek lau zituzten eta 84 etxek bost zituzten. 115 etxek euren parking plaza propioa zuten azpian. 57 etxetan ibilgailu bat zegoen eta 67 etxetan bat baino gehiago zituzten.\nInghem udalerriko biztanleria-piramidea 2009an .\n2007an lan egiteko adina zuten pertsonak 234 ziren, horien artean 165 aktiboak ziren eta 69 inaktiboak ziren. 165 pertsona aktiboetatik 148 lanean zeuden (77 gizon eta 71 emakume) eta 17 langabezian zeuden (7 gizon eta 10 emakume). 69 pertsona inaktiboetatik 33 erretiraturik zeuden, 19 ikasten zeuden eta 17 "bestelako inaktibo" gisa sailkaturik zeuden.\n2009an Inghem udalerrian 137 unitate fiskal zeuden, 357,5 pertsonek osaturik. Pertsona bakoitzeko diru-sarrera fiskalaren mediana urteko 16.075 euro zen.\n2000. urtean Inghem udalerrian 10 nekazaritza-ustiategi zeuden, 357 hektarea erabiltzen.\nBNF: 15268912v (data)


1766ko matxinada Elgoibarren. – Elgoibar 1936\napirila 14, 2019 apirila 14, 2019 elgoibar1936\n1766ko matxinada Gipuzkoan gertatutako errebolta izan zen, urte hartan zerealak zuen salneurri handiak, eta merkatariek biltegietan zeukatena saldu nahi ez izateak eragindakoa. Testuinguru orokorrago batean, Antzinako Erregimenaren gainbehera eta aldaketa ekonomiko sakonen ondorioa izan zen, eta Madrilgo Esquilacheren aurkako matxinadaren jarraipen gisa ikus daiteke. Jauntxo lokalen gehiegikerien, librekanbismoaren eta aldatzen ari zen nekazaritza munduaren arteko talka ikusteko balio izan zuen.\nMatxinadak hildakorik eragin ez zuen arren, deserrira edo kartzelara zigortu zuten hainbat herritar. Jesuitak egozteko eta haien ondasunak konfiskatzeko baliatu zuen Espainiako Koroak, eta Gipuzkoako liberalek onura handiak lortu zituzten erbeste horren ondorioz.\nElgoibarrera apirilaren 16an iritsi zen matxinada. Egun horretako arratsaldez, herritarrak udalean bildu ziren, eta apaiz eta agintariak San Bartolome parrokiako hilerrian. Jauntxoak euren bileratik atera ziren, protesta gelditzeko eskatuz, baina herritarrek kasurik egin ez eta agintarien etxeetara joan ziren, janari bila. Gau osoan zehar kanpaiek jo zuten, eta goizean baserritar ugari hurbildu ziren zer gertatzen zen jakitera. Goizean, udalera bueltatzerakoan, kapitulazio propioa erredaktatu zuten matxinoek. Agintari, apaiz eta frantziskanoei sinarazi ostean, herriko plazara jaitsi ziren eta aurreko ordenantzak erretzea erabaki zuten.\nElgoibarren arrakasta lortu ostean, Mutrikura joatea erabaki zuten, itsasotik sartzen zen garia hartzeko asmoz.\nApirilaren 21ean Elgoibarren hainbat herritar bildu eta Bergarara oinez joatea erabaki zuten, matxinada han pizteko. Martxa horretan Altzola eta Mendaroko baserritarrei eskatu zitzaien agertzea, edo bestela isuna izango zutela. Bergarara bidean, Soraluzen gelditu ziren, matxinada pizteko asmoz. Baina bertan bazekiten helduko zirela, bergararrek esanda, eta beraz bolborarekin hartu zituzten. Bergarara iritsi zirenak atxilotu zituzten.\nEibarren, udaletxea okupatu zutenen aurkako jazarpena hasi zen hurrengo egunetan, eta hainbatek herritik ihes egin zuten. Maiatzaren 4an berriro buelta zitezela eskatu zuen Udalak, eta prezioa berriro berrezarriko zela esan zen bertan. Matxinada osorik piztu ez bazen ere, herritarrek apaizaren etxea harrikatu zuten. Maiatzaren 10ean beste pleno bat egin zen, Erregearen eta Probintziaren alde. Udalak 30.000 erreal bildu behar izan zituen egindako kalteak ordaintzeko, Zumaran alkate indianoak berak mailegatu zuen dirua. Ihes egindakoak atxilotu zituzten eta soldaduak egon ziren Eibarren zein Elgoibarren maiatzaren 23tik abenduaren 17ra arte.\nAurreko matxinadek ez bezala, errepresio latza izan zuen 1766koak. Orokorrean, 1718ko matxinada zapuztu zuten familia berberek zuzendu zuten 1766koaren aurkako zapaltzea. Errepresio indarrak Donostiatik atera ziren, garaiko oligarkiak eta jauntxoek antolatuta.\nMaiatzaren 1ean Elgoibarrera iritsi zen armada.\nPrevious Mendi Irteera\nNext Espetxean egondako Elgoibartarrei omenaldia


Beren negozio propioa ireki nahi duten ekintzaileei bideratutako ikastaroa - Azkoitia - Maxixatzen.eus\nMaxixatzen.eus 2017-04-28 09:56\nIraurgi Berritzenek beren negozio propioa ireki nahi duten ekintzaileei bideratutako ikastaroaren hirugarren edizioa jarri du martxan. Ikastaroan negozio bat martxan jartzerako orduan kontuan izan behar diren pausoak ezagutuko dituzte eta proiektuaren bideragarritasunaren azterketa egingo dute.\nMaiatzean hasiko den ikastaroak, hiru asteko iraupena izango du eta 09:30etik 13:30era izango da. Formakuntza, batez ere, langabetuei bideratuta egongo da. Maiatzaren 2an ikastaroaren aurkezpena egingo dute Intsausti jauregian.\nIkastaroa LANZITUZ, LAN SOZIETATEAK SORTUZ programaren barruan dago eta langabetuen lan munduratzea sustatzea du xede, lan sozietateen eredua oinarritzat harturik eta ekintzailetasuna sustatuz. Ekimena, Europar Fondo Sozialak finantzatu du eta ASLEk (Euskadiko Lan Sozietateen elkartea), Iraurgi Berritzenek, Gipuzkoako Bazkundeak, EHU/UPVko GEZKIk (Gizarte Ekonomia eta Zuzenbide Kooperatiboaren Institutua) eta Euskadiko CCOOk parte hartzen dute.


PDF (269 KB - 10 orri.)\nEBAZPENA, 2021eko irailaren 7koa, Ingurumenaren Kalitatearen eta Ekonomia Zirkularraren zuzendariarena, zeinaren bidez formulatzen baita AB Cables SLUk hondakin ez-arriskutsuak kudeatzea baimentzeko Aguraingo udal-mugartean sustatutako proiektuaren ingurumen-inpaktuaren txostena.\n2020ko abenduaren 9an, AB Cables SLU merkataritza-sozietateak Ingurumen Kalitatearen eta Ekonomia Zirkularraren Zuzendaritzan aurkeztutako eskaera osatu zuen, Agurainen (Araba) dituen instalazioetan hondakin ez-arriskutsuak kudeatzeko instalazioari buruzkoa. Eskaeran, hain zuzen ere, galdegiten zen proiektu horren ingurumen-inpaktuaren ebaluazio-prozedura sinplifikatua hastea, betiere bat etorriz Ingurumen-ebaluazioari buruzko abenduaren 9ko 21/2013 Legearen 45. artikuluarekin, arau horren 7.2.a) artikuluan xedatutakoaren gainean oinarritzen baita proiektua.\nAbenduaren 9ko 21/2013 Legearen 46. artikuluan xedatutakoaren arabera, 2021eko ekainaren 4an, Ingurumen Kalitatearen eta Ekonomia Zirkularraren Zuzendaritzak eragindako administrazio publikoei eta pertsona interesdunei kontsultak egiteko izapidea hasi zuen. Halaber, espedientean jasotako dokumentuak eskuragarri egon ziren Ekonomiaren Garapen, Jasangarritasun eta Ingurumen Sailaren webgunean, interesdun orok ingurumenaren arloan egokitzat jotzen zituen oharrak egin ahal izateko.\nJasotako txostenak aztertuta, egiaztatu da ingurumen-organoak behar beste judizio-elementu duela ingurumen-inpaktuaren txostena egiteko, abenduaren 9ko 21/2013 Legearen 47. artikuluari jarraikiz.\nIngurumen-ebaluazioari buruzko abenduaren 9ko 21/2013 Legearen 1. artikuluan ezarritakoaren arabera, haren helburua da ingurumenean ondorio esanguratsuak izan ditzaketen plan, programa eta proiektuen ingurumen-ebaluazioa arautuko duten oinarriak ezartzea; horrela, ingurumenaren babes-maila handia bermatuko baita, garapen jasangarria sustatzeko helburuarekin.\nAbenduaren 9ko 21/2013 Legearen 7.2.b) artikuluan xedatutakoa betez, ingurumen-inpaktuaren ebaluazio sinplifikatua egin beharko zaie arau horren II. eranskinean jasotako proiektuei; hain zuzen ere, ebazpen honen xede den jarduera lege horren II. eranskineko 9. taldeko e) epigrafean dago jasota: «Hondakinak balorizatzea xede duten instalazioak (produkzio-tokitik kanpo biltegiratzea barne), ez baldin badira garatzen industrialde bateko pabiloi batean. Salbuetsita daude hondakin ez-arriskutsuen instalazioak, tratatzeko ahalmena urtean 5.000 tonakoa edo txikiagoa bada, eta biltegiaren edukiera 100 tonatik beherakoa izanez gero».\nHorrenbestez, ingurumen-ebaluazioen arloan indarrean dagoen legeria aplikatuz, ingurumen-inpaktuaren ebaluazio sinplifikatuaren prozedura aplikatu behar zaio AB Cables SLUk Agurainen duen hondakin ez-arriskutsuak kudeatzeko instalaziorako proiektuari. Prozedura horretan zehaztuko da proiektuak ingurumenaren gaineko ondorio adierazgarriak dituen ala ez eta, beraz, ingurumen-inpaktuaren ebaluazio arrunta aplikatu behar zaion ala ez.\nProiektuaren ingurumen-inpaktuaren ebaluazioaren espedienteko dokumentazio teknikoa eta txostenak aztertu ostean, eta kontuan hartuta ingurumen-agiria zuzena dela eta bat datorrela indarrean dagoen araudian ezarritako alderdiekin, ingurumen-inpaktuaren txosten hau ematen du Ingurumen Kalitatearen eta Ekonomia Zirkularraren Zuzendaritzak, bera baita horretarako eskumena duen organoa, Euskal Herriko Ingurugiroa Babesteko otsailaren 27ko 3/1998 Lege Orokorraren eta Ekonomiaren Garapen, Jasangarritasun eta Ingurumen Sailaren egitura organikoa eta funtzionala ezartzen duen otsailaren 23ko 68/2021 Dekretuaren arabera. Txosten horretan, proiektuak ingurumenean ondorio esanguratsuak izan ditzakeen edo ez aztertzen da, eta, ondorioz, ingurumen-inpaktuaren ebaluazio arruntaren prozedura bete behar duen ala ez, edota, bestela, zer baldintza ezarri behar diren proiektua garatu eta ingurumena behar bezala babesteko.\nXedapen hauek hartu dira kontuan: 21/2013 Legea, abenduaren 9koa, ingurumen-ebaluazioari buruzkoa; 68/2021 Dekretua, otsailaren 23koa, Ekonomiaren Garapen, Jasangarritasun eta Ingurumen Sailaren egitura organikoa eta funtzionala ezartzen duena; 39/2015 Legea, urriaren 1ekoa, Administrazio Publikoen Administrazio Prozedura Erkidearena; 40/2015 Legea, urriaren 1ekoa, Sektore Publikoaren Araubide Juridikoarena, eta aplikatzekoa den gainerako araudia. Horrenbestez, honako hau\nLehenengoa.– AB Cables SLUk Aguraingo udalerrian sustatzen duen hondakin ez-arriskutsuak kudeatzea baimentzeko proiektuaren ingurumen-inpaktuaren txostena egitea, honako puntu hauen arabera:\nA) AB Cables SLU merkataritza-sozietateak (aurrerantzean, AB Cables) Aguraingo (Araba) Galtzar industrialdean dituen instalazioetan garatuko duen jardueraren xedea hondakin ez-arriskutsuen balorizazioa da; zehazki, erabiltzen ez diren kobrezko eta aluminiozko kableak birziklatzea eta berreskuratzea.\nB) Hondakin ez-arriskutsuak balorizatzeko instalazioa ezartzeak ingurumenean duen inpaktuari buruzko txostena ematea xede duen ebazpen honetan, proiektuari buruzko ingurumen-txostenaren edukia aztertzen da, Ingurumen-ebaluazioari buruzko Legearen (abenduaren 9ko 21/2013 Legea) III. eranskinean ezarritako irizpideekin bat etorriz:\n1.– Proiektuaren ezaugarriak.\nAB Cables SLUk Aguraingo instalazioetan egiten duen jarduera hau da: birrintzearen ondorioz sortutako hondakinak balorizatzea eta erabiltzen ez diren kobrezko eta aluminiozko kableak birziklatzea. Birziklatze-prozesuaren oinarria osagaiak bereiztea da (metalak, plastikoak, etab.), birrinduz eta bahetuz, horrela produktu sorta bat lortzeko. Jarduera hori enpresak Aguraingo Galtzar industrialdean dauzkan instalazioetan egiten da.\nJarduera egiten den pabiloiak zerbitzu guztiak dauzka (hornidura, saneamendua, euri-uren sarea, energia elektrikoa, argiteria publikoa eta telefonia) eta urbanizazioa amaituta dauka.\nBalorizazioa honako produktu hauek lortzean datza:\n– EHZ 191002 herdoilgaitza.\n– EHZ 170405 burdina.\n– EHZ 191002 Cu granaila.\n– EHZ 191002 Al granaila.\nProzesuan erabilitako lehengaiak hauek dira:\n– EHZ 170401 kobrezko kable-biribilkien hondakinak.\n– EHZ 170402 aluminiozko kable-biribilkien hondakinak.\nPlanta 2 txandatan jarduten da, eta, lan-kargaren arabera, salbuespen gisa, 3 txanda jarraitutan. Ekoizpen-ahalmena egunean 25 eta 70 milioi tona ingurukoa da (10.000 tona urtean).\nErabiltzen den makineria nagusia hau da:\n– Uhal garraiatzaileak (materialak garraiatzen dituzte toberaren eta erroten artean).\n– Birrintze-errotak (materialak xehatzen dituzte prozesuko fasearen arabera behar den granulometrian).\n– Mahai dentsimetrikoak (granulometria bereko eta dentsitate desberdineko partikulak bereizten dituzte).\n– Boxa – Biltegiratzeko eremuak.\nEnpresan instalatutako potentzia elektrikoa, guztira, 1.850 Kw da.\nMakinen gasolio-kontsumoa 13.500 litro/urte da. Enpresak 3.000 litroko gasolio-depositu bat dauka, MI-IP-03ren arabera behar bezala legeztatua eta barruan kokatua, hormigoizko zolarri baten gainean.\nSareko ur-kontsumoa 320 m3/urte da.\nBalorizazioan sortzen diren hondakinak honela sailkatzen dira: ez-arriskutsuak (hiri-hondakin solidoak, Cu eta Al granailadun gomen hondakinak, eta zikloien eta mahuka-iragazkien ondoriozko hauts-hondakinak) eta arriskutsuak (fluoreszenteak, olio erabilia, xurgatzaileak eta trapu kutsatuak, bateriak, pilak, ekipamendu elektriko eta elektronikoak, oliodun urak, olio-lohiak, ontzi metalikoak eta plastiko kutsatuak, aerosolak, olio-iragazki kutsatuak), eta guztiak kudeatzaile baimenduen bitartez kudeatzen dira.\nHau da biltegiratzeko ahalmena:\n– Lehengaia: 400 tona.\n– Produktu bukatua: 800 tona.\n– Tarteko produktua: 400 tona.\n– Sortutako hondakin ez-arriskutsuak: 125 tona.\nKanpoaldean pilatzen dira, hormigoizko zoruan eta inolako estalkirik gabe, lehengaiak, kobrezko kable-biribilkien hondakinak eta aluminiozko kable-biribilkien hondakinak –ez-arriskutsutzat hartzen dira–; denera, 100 tona baino gehiago, 33 m x 56 m x 4 m-ko plataforma batean. Halaber, kanpoan pilatzen da produkzio-prozesuan zikloietan eta mahuka-iragazkietan sortzen den hautsa (hondakin ez-arriskutsuak), itxitako big bag-etan, hormigoizko zoruaren gainean, 33 m x 56 m x 4 m-ko gainazal batean.\nBarnean, hormigoizko zoru gainean, produktu bukatua biltegiratzen da (altzairu herdoilgaitza eta burdina, soltean, ehotze-eremuaren ondoan, eta kobrezko eta aluminiozko granaila box bunker-rean); tarteko produktua soltean 2. eta 3. box-etan, eta kobre eta aluminiozko granailadun gomen hondakinak (hondakin ez-arriskutsuak), 1. box-ean.\nOlio hidraulikoko bidoi metalikoak eta isurtzeko arriskua duten hondakin arriskutsuak atxikipen-erretiluetan kokatuko dira.\n2019ko prezipitazio-datuen arabera, euri-uren isurketa 10.213,62 m3/urte ingurukoa da. Kutsatuta egon daitezkeen eremuetako (kanpoan pilatutako lehengaietako eta zikloien eta iragazkien hautsa duten big-bag-etako) euri-urak poligonoan dauden saneamendu-kolektore publikoetara bideratzen dira, hidrokarburo- eta olio-bereizgailua duen harea kentzeko tanga batetik igaro ondoren. Bereizgailua koaleszentzia-iragazki bat da, 20 l/seg-ko emaria tratatzeko gai dena, ixte automatikoko sistema batez eta seinale akustiko batez hornitua. Harea kentzeko tangak hormigoi armatu prefabrikatuzko 8 monobloke ditu eta osotara 60 m3-ko bolumena dauka. Plantarako sarrerako kutxatilan gainezkabide bat aurreikusten da, euri-jasa handien ondorioz une jakinetan sor daitekeen gehiegizko emariari irteera emateko.\nNormaletik gorako edo batezbestekotik gaineko prezipitazioak gertatzen direnean, prezipitazioen lehenengo 10 minutuei dagokien ura jasotzea bermatzen da; izan ere, denbora-tarte horretan iristen da kutsatutako ia ur guztia. Iraupen handiagoko prezipitazio edo ekaitzak gertatzen badira, ondoren datozen urak diluituta daude eta gainezkabidetik bideratzen dira.\nUr beltzen isuria 162,72 m3/urte da. Kalkulu hori egiteko onartu da bi txandatara egiten dela lan, eta txanda bakoitzean 6 pertsona aritzen direla. Industrialdeko saneamendu-uren sarera isurtzen dira.\nKutsatutako euri-uren eta ur beltzen isurketek, bakoitzak bere kanala du, eta industrialdeko saneamendu-sarera lotuta daude biak.\nAirera egindako emisioei dagokienez, AB Cables enpresaren instalazioaren jarduera nagusia urtarrilaren 28ko 100/2011 Errege Dekretuaren (zeinaren bidez atmosfera kutsa dezaketen jardueren katalogoa eguneratzen baita, eta hura aplikatzeko oinarrizko xedapenak finkatzen baitira) eranskineko 09 10 09 52 kodearekin bat dator; hain zuzen, «Biltegiratzea edo manipulazio-eragiketak egitea, hala nola hondakin ez-metalikoak edo hautsezko hondakin metalikoak nahastea, bereiztea, sailkatzea, garraiatzea edo haien tamaina murriztea, material horiek < 100 tona/egun manipulatzeko gaitasunarekin».\nIngurumen-dokumentuan adierazten denez, atmosfera kutsa dezakeen jarduera den aldetik, AB Cables enpresak atmosfera kutsa dezaketen jardueren (AKDJ) egoera erregularizatu beharko du, Atmosfera kutsa dezaketen jarduerak garatzen dituzten instalazioak arautzen dituen abenduaren 27ko 278/2011 Dekretuan jasotakoaren arabera.\nJarduerak emisio atmosferikoen zenbait foku ditu, ekoizpen-prozesuari lotuak; foku horiek aireratutako gasak tratatzeko eta kontrolatzeko sistemak dituzte (zikloiak eta mahuka-iragazkiak, eraginkortasun handikoak).\nMaterial gehienak pabiloiaren barruko ekoizpen-lerroan manipulatzen dira, eta prozesu osoa barruan gertatzen da. Prozesu-lerroaren gainean (birrintze-errotak eta mahai dentsimetrikoak) xurgatze-sistemak daude, eta pabiloiaren ateak itxita daudela lan egiten da, pabiloiaren kanpoaldera emisio lausoak egitea eragozteko.\nPabiloiaren kanpoaldean, lehengaia eta zikloietako eta iragazkietako hautsen big-bag-ak biltegiratzen diren lekuan, honako neurri hauek daude emisio lausoak sor ez daitezen:\n– Hormigoizko perimetroko euste-horma, 4 m-ko garaierakoa, jabetzaren mugetan, haizearen eraginez materialik ez galtzeko.\n– Zorutik hautsa kentzeko erratz-makina.\n– Ibilgailuak garbitzea eta mantentzea (pala kargatzaileak eta atzerako hondeamakinak).\n– Emisio lausoak saihesteko, manipulatzeko eta garraiatzeko erabiltzen diren palek barneko materiala posizio egokia aukeratuz manipulatzen dute, eta gainera, materiala deskargatzen denean, erortze-altuera murrizten dute.\nOrdezko aukerak aztertzerakoan, ingurumen-agiriak 0. aukera –ezer ez egitekoa– baztertzen du, honako hau justifikatuta: helburua martxan den jarduera bat legeztatu nahi da. Gainera, jarduera egiteko hautatutako kokapena bi arrazoiren bidez justifikatzen da: egokitasun-arrazoiak (pabiloiaren erabilgarritasuna) eta bezeroekiko kokapena.\nHondakinak tratatzeko teknologiari dagokionez, arrazoitzen da hondakinak balorizatzeko oso teknologia sendotua dela hori, eta, gainera, ez duela ia inpakturik sortzen ingurumenean, oso baliabide gutxi kontsumitzen dituelako, atmosferara oso emisio gutxi sortzen dituelako (partikulak) eta nahi ez diren hondakin oso gutxi sortzen dituelako.\n2.– Proiektuaren kokapena.\nJarduera garatzen den AB Cables lurzatiak 10.002,27 m2-ko azalera du, eta horietatik 4.842 m2 eraikita daude. Lurzorua, bai pabiloiaren barruan, bai kanpoaldean, hormigoituta dago.\nInstalazioa industria-erabilerako hiri-lurzoru batean dago (Galtzar industrialdea edo Aguraingo industrialdea), Aguraingo hirigunearen mendebaldean eta udalerri horretako bizileku-lurzorutik 1.500 m ingurura. Eremua erabat urbanizatuta dago, eta ez du natura-elementu interesgarririk. Era berean, ez dago euskal kultura-ondarearen elementurik.\nJardueraren inguruan natura-ingurunearen elementurik aipagarrienak Galtzar errekaren ibilgu naturala –kokapenaren ekialdean 650 m ingurura– eta Los Apostoles errekaren ibilgua –450 m-tara hego-ekialdera, zuzen zuzen– dira. Bi ibaiak Zadorra unitate hidrologikokoak dira. Los Apostoles errekako –esan bezala, Zadorran isurtzen dena– bi ibaiadar aire zabalean doaz, kanalizatu gabe; bata, lurzatitik iparraldera 50 m ingurura, A 3100 errepideaz beste aldera, eta, bigarrena, industrialdearen hego-mugatik zehar, proiektuko lurzatitik 300 m-ra. Inguruan ez dago giza kontsumorako ura hartzeko punturik.\nEremua ez dago sartuta lurzorua kutsa dezaketen jarduerak dituzten edo izan dituzten lurzoruen inbentarioan, eta akuiferoen kutsadurarekiko urrakortasunik ez dago ia; eremuak ez du beste arriskuekiko nabarmentzeko urrakortasunik.\nZaratari dagokionez, zarata-iturri nagusiak hauek dira: AP-1 autobidea; A 3100 errepidea, industrialdea zeharkatzen duena, eta AP-1ekin lotzen duena; eta industrialdeko pabiloietan egiten diren jardueretako batzuk. Proiektuaren eremua Arabako Foru Aldundiak kudeatzen dituen errepideen (zehazki, AP-1 errepidearen) zortasun akustikoaren eremuan dago. AB Cables enpresaren instalazioetatik hurbilen dauden etxebizitzak ia 1.500 metrora daude, eta, inguruan, ez dago erabilera bereziki sentikorreko etxebizitzarik edo eraikinik: ez osasun-, hezkuntza- edo kultura-erabilerakoak, ez eta bulegoetakoak edo merkataritzakoak ere.\n3.– Balizko inpaktuaren ezaugarriak.\nAB Cables enpresaren jardueraren izaera eta ezaugarriak kontuan hartuta, inpaktu esanguratsuenak emisio atmosferikoekin lotuta egongo dira: batez ere, ekoizpen-prozesuan sortutako partikulen emisioak eta erabilitako makineriak sortutako gas kutsatzaileen emisioak. Partikula gutxiago aireratzeko helburuz, deskontaminatzeko edo kutsadura murrizteko sistemak erabiltzen dira jardueran (zikloiak eta mahuka-iragazkiak). Era berean, jardueraren zatirik handiena ekoizpen-eraikinaren barruan egiten da, eta kanpoko jarduera noizean behin materiala pilatzera eta makineria osagarria kokatzera mugatzen da. Beraz, inpaktu akustiko handiena, pabiloiaren barruan, bertan kokatutako ekoizpen-prozesuarekin lotutako makineriak eragiten du, eta, kanpoan, materialaren mugimenduak eta airea ateratzeko eta iragazteko ekipamenduek.\nAipagarriak dira, halaber, kutsatuta egon daitezkeen eremuetatik datozen ur beltzek eta euri-uren isurketek eragin ditzakeen inpaktuak. Jarduerak sare bereizleak ditu efluente horientzat, eta, bi kasuetan, industrialdeko saneamendu-sarera isurtzen dituzte. Euri-ur zikinak isurtzeko, hidrokarburoen eta olioen bereizgailua duen harea kentzeko gailu batetik igaro behar dira.\nGainera, aurreikusten diren beste ondorio batzuk balorizatze-prozesuan sortutako hondakinak sortzeari eta biltegiratzeari lotutakoak dira. Hondakin horiek istripuzko isurketak edo jarioak eragin ditzakete, eta, ondorioz, lurzorua eta azaleko eta lurpeko urak kutsa litezke. Nolanahi ere, AB Cablesen jarduera guztiak hormigoizko lurzoruaren gainean egiten dira.\nEremuaren eta egin nahi den jardueraren ezaugarriak ikusita, ez da aurreikusten ondore negatibo nabarmenik egotea aipatutako inguruneko alderdietan.\nBigarrena.– Ebazpen honetan, honako babes- eta zuzenketa-neurri hauek ezartzen dira, proiektuak ingurumenean ondorio kaltegarri adierazgarririk izan ez dezan eta Aguraingo udalerrian hondakin ez-arriskutsuak kudeatzea baimentzeko proiektuari –AB Cables SLUk sustatua– ingurumen-inpaktuaren ebaluazio arrunta egin beharrik izan ez dakion, betiere, ezarritako babes- eta zuzenketa-neurriak txertatzen badira.\nNeurri babesle eta zuzentzaileak gauzatzean, honako hauetan ezarritakoa bete beharko da: indarrean dagoen araudian xedatutakoa, hurrengo apartuetan adierazitakoa, eta, aurrekoaren aurkakoa ez den orotan, sustatzaileak organo substantiboaren bidez Ingurumen Kalitatearen eta Ekonomia Zirkularraren Zuzendaritzaren aurrean aurkeztutako dokumentazioan aurreikusitakoa.\nNeurrien norainokoa eta kontrolerako langile kopurua egokiak izan beharko dira ingurumen-agirian eta ingurumen-txosten honetan ezarritako kalitate-helburuak bermatzeko.\nOrgano eskudunak ezartzen dituen baldintzak betetzeaz gainera, babes- eta zuzenketa-neurri hauek hartuko dira isurketa baimentzearen esparruan:\n– Material birziklatuen kudeaketarekin lotuta egiten diren jarduera guztiak gauzatzeko orduan, beharrezkoak diren segurtasun-baldintzak bete beharko dira lurzorua, lurpeko urak eta azaleko urak ez kutsatzeko.\n– Instalaziotik datozen euri-ur zikinei dagokienez, drainatze-azpiegituren bitartez bildu beharko dira. Azpiegitura horiek isurkinaren izaerara egokitutako arazketa-gailuak eta beharrezkoak diren kalkulu hidraulikoen araberako neurriak izango dituzte, solidoak ahalik eta hobekien atxiki ahal izateko, isurketa lokalizatua izateko eta isurkinak isurtzeko nahitaezko baimenean ezartzen diren parametro fisiko-kimikoekin bat datozela bermatzeko.\n– Arazketa-sistemaren mantentze-lanak behar bestetan egingo dira, sistemak ondo funtzionatuko duela bermatzeko. Lan horietan sartzen dira, halaber, lohia kentzea eta, gero, kudeatzaile baimenduari entregatzea.\n– Lehengaiak eta balorizatutako materialak horretarako prestatutako kokalekuan bakarrik biltegiratuko dira, eta bertako hormigoizko zola baldintza ezin hobeetan egongo da, hausturarik edo lurzorua eta urak kutsatzeko arrisku-eremurik gabe.\n– Produktu eta hondakin arriskutsuen biltegia zein makinak biltegiratzeko, konpontzeko, zaintzeko eta haietan olio-aldaketak egiteko eremua, baita erregaia hornitzeko gunea ere, toki iragazgaiztu estankoetan egon beharko dira, izan litezkeen isurietatik babestuta; eta indarrean dagoen araudiaren araberako edukiera nahikoa eta baldintza egokiak edukiko dituzte. Berariaz debekatuta egongo da mantentze-lanak eginkizun horietarako ez den beste kokapen batean egitea.\nLurzatian indusketak egitea edo lurrak mugitzea dakarren edozein esku-hartze egin behar bada, hauetan xedatutakoa bete beharko da: 4/2015 Legea, ekainaren 25ekoa, lurzorua kutsatzea saihestu eta kutsatutakoa garbitzekoa, eta 209/2019 Dekretua, abenduaren 26koa, Lurzorua kutsatzea saihestu eta kutsatutakoa garbitzeko ekainaren 25eko 4/2015 Legea garatzekoa.\n– Lurzorua kutsa dezakeen jarduera bat denez, kontuan izango da lurzorua babesteari buruzko legedia eta, zehazki, Lurzorua kutsa dezaketen jardueren zerrenda eta lurzoruak kutsatu gisa deklaratzeko irizpideak eta estandarrak ezartzen dituen urtarrilaren 14ko 9/2005 Errege Dekretua eta Lurzorua kutsatzea saihestu eta kutsatutakoa garbitzeko ekainaren 25eko 4/2015 Legea. Aipatutako legeriaren arabera, lurzoruaren kalitate-egoerari buruzko aurretiazko txostena aurkeztu beharko zaio ingurumen-organoari.\nAirearen kutsadura murriztera zuzendutako neurriak.\n– AB Cables SLUk Aguraingo instalazioetan egin beharreko jarduerak (hondakin ez-arriskutsuen kudeaketa) honako hauek bete behar ditu: Atmosfera kutsa dezaketen jardueren katalogoa eguneratzen eta hura ezartzeko oinarrizko xedapenak finkatzen dituen urtarrilaren 28ko 100/2011 Errege Dekretuan ezarritakoa eta Atmosfera kutsa dezaketen jarduerak garatzen dituzten instalazioak arautzen dituen abenduaren 27ko 278/2011 Dekretuan zehazten diren betebeharrak.\nInstalazioetan ahalik eta hauts gutxien sortuko da. Airearen kalitatean eraginik ez izateko, neurri egokiak hartuko dira hondakinak jasotzeko lanetan eta materialen zamalanetan, bai eta ekipamenduen arteko garraio-eragiketetan eta lortutako materialak biltegiratzean ere.\n– Sustatzaileak aurkeztutako dokumentazioaren arabera, balorizatze-prozesua AB Cablesen industria-pabiloiaren barruan egingo da (esparru itxia eta estalia), Agurainen dituen instalazioetan, lehengaien eta hondakin ez-arriskutsuen pilatzea izan ezik, horiek aipatutako dokumentazioan adierazitako lekuan pilatu ahal izango baitira, instalazioen kanpoko zabalgunean. Zikloien eta mahuka-iragazkien ondoriozko hauts-hondakinen kasuan, hormigoitutako lurzoruan pilatu beharko dira, big bag itxi eta iragazgaiztuetan; nahikoa toki izanez gero, barnean biltegiratuko dira.\nZarataren eta bibrazioen ondorioak gutxitzera bideratutako neurriak.\n– Jardunbide egoki operatiboak aplikatu beharko dira sorburuan zaratak murrizteko, bereziki materialak biltegiratzean, eta horien zamalanetan eta garraioan, baita erabilitako makineriaren mantentze-lanetan ere, eta zaratak eta bibrazioak jatorrian murriztean.\n– Zaratari buruzko azaroaren 17ko 37/2003 Legea garatzen duen urriaren 19ko 1367/2007 Errege Dekretuaren 22. artikuluan zonakatze akustiko, kalitate-helburu eta emisio akustikoei dagokienez aurreikusitakoaren arabera, aire zabaleko jarduera orokorretan erabiliko diren makinak egokitu egin beharko dira kanpoan erabiltzeko makinen soinu-emisioei buruz indarrean dagoen araudian ezarritako aginduetara, eta, bereziki, eta hala badagokie, Kanpoan erabiltzeko makinek ingurumenean sortzen dituzten soinu-emisioak arautzen dituen otsailaren 22ko 212/2002 Errege Dekretuak eta arau osagarriek ezarritakora. Hala, makineria behar bezala mantendu beharko da, fabrikatzailearen jarraibideak kontuan hartuz, makineriak baldintza onenetan funtzionatzen duela bermatzeko, bai ekoizpeneko baldintzei bai ingurumenekoei dagokienez.\n– Euskal Autonomia Erkidegoko kutsadura akustikoari buruzko urriaren 16ko 213/2012 Dekretuaren 51. artikulua aplikatuta, zarataren igorpen-foku berri bat egonez gero, Dekretu horren I. eranskinaren 2. zatian azaltzen diren muga-balioak bete beharko ditu.\n– Behar diren isolamendu-neurriak hartuko dira, jarduerak transmititutako zarata-mailek I. eranskineko F taulan emisio akustikoen foku berrietarako ezarritako immisio-mugen balioak errespeta ditzaten.\nHondakinak kudeatzera zuzendutako neurriak.\n– Ebazpen honen xede diren Aguraingo instalazioetan AB Cables SLUren jardueran onartutako hondakin bakarrak honako hauek izango dira: EHZ 17 04 01 kodea duten kobrezko kableen biribilkien hondakinak eta aluminiozko kableen biribilkien hondakinak (EHZ 17 04 02 kodea), metalen balorizaziotik datozenak.\n– Instalazioan sortutako hondakin guztiak Hondakinei eta Lurzoru Kutsatuei buruzko uztailaren 28ko 22/2011 Legean eta aplikatzekoak diren araudi espezifikoetan ezarritakoaren arabera kudeatuko dira, eta, beharrezkoa bada, ezaugarritu egin beharko dira, euren izaera eta helburu egokiena zehazteko.\n– Hondakinen kudeaketari buruzko printzipio hierarkikoei jarraituz, hondakin oro balorizatu egin behar da, eta, horretarako, balorizatzaile baimendu bati entregatu beharko zaizkio. Hondakinak kasu honetan baino ezingo dira deuseztatu: behar bezala frogatzen bada horiek balorizatzea teknikoki, ekonomikoki eta ingurumenaren ikuspegitik bideraezina dela. Birsortzea-berrerabiltzea lehenetsiko da balorizatzeko beste edozein modu material edo energetikoren aurretik.\n– Era berean, Euskal Autonomia Erkidegoan instalazio baimendurik baldin badago hondakin zehatz batzuk tratatzeko, lehentasunez instalazio haietara bidaliko dira, autosufizientzia- eta gertutasun-printzipioei jarraituz.\n– Zabortegi baimendura eramaten diren hondakinak kudeatzeko, honako hauek aplikatuko dira: 1481/2001 Errege Dekretua, abenduaren 27koa, Hondakinak zabortegietan utziz deuseztatzea arautzen duena; 49/2009 Dekretua, otsailaren 24koa, Hondakinak hondakindegietan biltegiratuta eta betelanak eginda deuseztatzea arautzen duena; eta haien aldaketak.\n– Hondakinen azken helburua zabortegi baimendu batean deuseztatzea denean, Hondakinak zabortegietan utziz deuseztatzea arautzen duen uztailaren 7ko 646/2020 Errege Dekretuan adierazitakoaren arabera egingo da karakterizazioa.\n– Hondakinak biltegiratzeko eremuak edo eremuek lurzoru estankoa izango dute. Egoera fisiko likidoan edo oretsuan edo oso bustita egoteagatik, hondakinok isurtzeak edo lixibatuak sor baditzakete, bada, orduan, horiek biltzeko kubeta edo sistema egokiak izan beharko dira, gerta daitezkeen isurketak kanpora irten ez daitezen. Hauts-itxurako hondakinen kasuan, hondakinak euri-urarekin bustitzea edo haizeak herrestan eramatea eragotziko da, eta, beharrezkoa izanez gero, estali egingo dira.\n– Hondakin arriskutsuak biltzeko sistemak independenteak izango dira, baldin eta, tipologia dela-eta, isurketa baten ondorioz nahasiz gero arriskutsuago bihurtu badaitezke edo kudeaketa zaildu badezakete. Halaber, Hondakin Toxiko eta Arriskutsuei buruzko maiatzaren 14ko 20/1986 Oinarrizko Legea betearazteko Erregelamendua onartzen duen uztailaren 20ko 833/1988 Errege Dekretuaren 13. artikuluan ezarritako segurtasun-arauak bete beharko dituzte, eta itxita egon beharko dute kudeatzaileari eman arte, isurita edo lurrunduta gal ez daitezen. Aipatutako ontziak edo bilgarriak argi eta modu irakurgarri eta ezabaezinean etiketatu beharko dira, baita indarreko araudiaren arabera ere.\n– Industrian Erabilitako Olioaren Kudeaketa Arautzen duen ekainaren 2ko 679/2006 Errege Dekretuari jarraikiz kudeatuko da sortzen den olio erabilia. Olio erabiliak, kudeatzaile baimendu bati eman arte, estalpean utziko dira behar bezala etiketatutako depositu estankoetan; zolata iragazgaitz baten gainean egon beharko dute, kubo txikietan edo ihesei eta isuriei eusteko sistemen barruan.\n– Baztertuko diren olioen hondakinak, bateriak, makinen mantentze-lanetako hondakin arriskutsuak eta, oro har, arriskutsutzat jotzen diren substantzien/prestakinen hondakinak, haiek barnean izan dituzten ontziak, iragazkiak, xurgatzaileak, trapu eta kotoi kutsatuak, hodi fluoreszenteak, merkurio-lurrunezko lanparak eta abar, behar bezalako baldintzetan erretiratuko dira, Hondakinei eta Lurzoru Kutsatuei buruzko uztailaren 28ko 22/2011 Legearen, Gailu elektrikoen eta elektronikoen hondakinei buruzko otsailaren 20ko 110/2015 Errege Dekretuaren eta horiekin bat datorren hondakinei buruzko gainerako araudiaren arabera.\n– Hala badagokio, eremu jakin batzuk egokituko dira, aldi baterako hondakin arriskutsuak pilatzeko, hala nola olio-poteak, iragazkiak, olioak, pinturak eta abar. Gainera, hondakin ez-arriskutsuentzako eta geldoentzako edukiontziak ere jarriko dira, hondakin arriskutsuen guneetatik bereizita. Era berean, lanek irauten duten bitartean, sortzen diren hondakinak biltzeko gailu estankoak jarriko dira lanak egiteko eremu osoan (bidoiak, etab.). Motaren arabera bereiziko dira hondakinak, eta, ondoren, aldi baterako biltegiratuko dira aipatutako garbigunean.\n– Lan guztietan sortutako hondakinak kudeatzeko sistemak eduki beharko dira. Lan horien arduradunek kudeatuko dituzte sistemok, eta haien ardura izango da langileek hondakinak behar bezala erabiltzea. Bereziki, erregai eta produktuak biltegiratzearen, makinen mantentze-lanak egitearen eta hondakinak erretzearen ondorioz ez dira inola ere efluente kontrolatu gabeak sortuko.\n– Behin instalazioaren bizitza baliagarria amaituta, oro har kutsadura sor dezaketen elementu guztiak desmuntatu eta erretiratu beharko dira, eta dagokion kudeatzaile baimenduari emango zaizkio, kasuan kasuko tratamendu egokia egin dezan, indarrean dagoen legediaren arabera.\n– Jarduera eten ondoren, titularrak ebaluatuko du lurzorua nola dagoen eta instalazioak erabilitako, ekoitzitako edo zabaldutako gai arriskutsu esanguratsuek lurpeko uretan zer-nolako kutsadura eragin duten, eta, halaber, organo honi emango dio ebaluazio horren emaitzen berri. Ebaluazioak erakusten badu instalazioak lurzoruaren edo lurpeko uren kutsadura nabarmena eragin duela, betiere lurzoruaren kalitatea adierazteko izapidean lurzoruaren kalitatea ikertzeko idatzi diren txostenetan ezarritako egoerarekin alderatuta, titularrak neurri egokiak hartuko ditu kutsadura horri aurre egiteko eta instalazioa lehengo egoerara ekartzeko, Ingurumen Erantzukizunari buruzko urriaren 23ko 26/2007 Legearen II. eranskineko arauei jarraikiz.\nHirugarrena.– Zehaztea, lehenengo puntuan ezarritakoaren arabera, eta betiere ebazpen honetan jasotako babes- eta zuzenketa-neurriak hartzen badira, bai eta sustatzaileak proposatutakoak ere –aurrekoen aurkakoak ez badira–, ez dela aurreikusten proiektua gauzatzeak ondorio kaltegarri adierazgarririk izango duenik ingurumenean. Horrenbestez, ez da beharrezkoa ikusten ingurumen-inpaktuaren ebaluazio arrunta egitea AB Cables SLUk Agurainen duen hondakin ez-arriskutsuak kudeatzeko instalazioaren proiektuari.\nLaugarrena.– Ebazpen honen edukia Aguraingo Udalari jakinaraztea.\nBosgarrena.– Ebazpen hau Euskal Herriko Agintaritzaren Aldizkarian argitaratzeko agindua ematea. Ingurumen-ebaluazioari buruzko abenduaren 9ko 21/2013 Legearen 47.4 artikuluan xedatutakoaren arabera, ingurumen-inpaktuaren txostena indargabetu egingo da, eta utzi egingo dio ondorioak izateari, baldin eta, Euskal Herriko Agintaritzaren Aldizkarian argitaratu ondoren gehienez ere lau urteko epean ez bada proiektu hori baimendu. Kasu horretan, sustatzaileak berriro hasi beharko du proiektuaren ingurumen-inpaktuaren ebaluazio sinplifikatuaren prozedura.


Zerbitzu-gida - Kultura saila - Euskadi.eus\nZerbitzu-gida atalera itzuli\nEgin daitezke kontsulta bateratuak bertan dauden liburutegi guztien katalogoetan?\nEuskadiko Irakurketa Publikoko Sarea (EIPS) 2007an sortu zen (11/2007 LEGEA, urriaren 26koa, Euskadiko liburutegiak) eta Euskadiko udal liburutegi guztiek osatzen dute.\nAukera ematen du, gainera, jakiteko aleak non dauden, eskuragarri dauden, irakurleren batek hartuak dituen eta noiz itzultzekoak diren ere. Horretaz gain, Internetera konektatutako edozein gailu edo ordenagailutatik egin daiteke kontsulta.\nKanpoko informazio-iturriekin lotzeko (beste katalogo eta datu-base batzuk eta informazio-sistema desberdinak)\nGaur egun EAEko hiru lurraldeetako 200 udalerriren menpeko 286 liburutegietako funtsak kontsulta daitezke. Horrekin batera, Lege Gordailuko lanak ere kontsulta daitezke, euskal bibliografiaren bilduma osatzen dutenak,\nBai. Bertako 286 liburutegietako funtsetan batera kontsulta bat egiteko -Lege Gordailukoak barne-, helbide honetara jo behar da: http://www.liburutegiak.euskadi.eus/katalogobateratua. Orotara, bost milioi ale baino gehiagok osatzen dute funtsa. Era berean, katalogoan (OPAC) liburutegi zehatz bateko berariazko bilaketa egin daiteke.\nJakina. Azken finean, proiektuaren honen helburua da herritarren eskura jartzea EIPSeko katalogoan sartuta dauden liburutegietako funts eta zerbitzuak.\nBazkide izateko EIPSaren barruan dauden edozein liburutegira hurbildu eta bertako pertsonalak jarraitu beharreko urratsak emango dizkizu. Honako inprimakia (PDF, 187 KB) (PDF) ere bete dezakezu eta hurbilen duzun liburutegira eraman txartela eskatzeko.\nTxartel berbera erabiliz eLiburutegiaren zerbitzuak ere erabili ahal izango dituzu. Plataforma horretan EIPSeko eduki digitalak irakurtzeko aukera izango duzu.\nAzken eguneratzea: 2017/10/09


Iraganetik orainarte - Oeusk\nOeusk | 2017-04-02 12:13\nJadanik 4. mailan nago eta bizitza laboralean sartzeko azken pausoak emanten ari ditut. Nire etorkizuna eraikitzen dut iraganeko adreiluekin eta adreilu poltsa bakoitzak, nire bizitako zati haundi bat ekartzen nau burura.Hola DBH 1-4 jartzen duen poltsara iristen naiz.\nNola nintzen DBH hasi nuenean? Erantzuteko galdera zaila da. Beti kontatu didatenez, mutil alaia nintzen,eskuzabala eta adiskidetsua, ausarta eta baikorra. Hola ikusten ninduen jendeak, baina nik beste modu batean ikusten nuen nire burua. Guztiok bezala, leheneno DBH horretan, beldurti samarra nintzen. Ez beldurti nire lagunekiko edo irakaslekiko, beldurti nire bizitza berriarekiko. Azkar egokitu nintzen. Lagun berriak egin nituen, nire lehenengo suspentsoa izan nuen matematikako azterketa batean eta nire lehenengo amodioa sentitu nuen. Azkar pasatu ziren lehenengo eta bigarren DBH eta institutuko beste eraikinera pasatu nintzen. Ikaskide berriak ezagutu nituen, nire lehenengo berreskurapenera joan nintzen eta nire lehenengo festetara joan nintzen. Urte horretan nire bizitzako momenturik politena sentitu nuen, Châletet (Paris) antzokian dantzatu nituen euskal dantzak 2500 ikusleen aurrean. 4. DBH-ra iritsi nintzen, gaur egungoko klasean jarri ninduten. Irakasleekin nire lehenengo liskarrak izan nituen, nire etorkizunerako ibilbidea hasi nintzen prestatzen eta nire ametsezko lanak hasi ziren nire burura etortzen. Ingeleseko irakaslea, gizarteko irakaslea, ekonomista, politikaria eta hainbat gehiago. Nire unibersitateko karrera pentsatzen hasi nintzen. Ingeles filologia, enpresen administrazioa eta direkzioa, hirugarren mundukorakon laguntza eta gestioa eta historia.218\nHola iristen naiz gaur egungoko Oier-era, bere lagunak kontu handiarekin autatzen dituen Oier honetara, Tokyo-n eta New York-en euskal dantzak dantzatu nahi dituen Oier honetara eta agian Saskibaloia uzten duen Oier honetara. Hola iristen naiz, ni izatera.


Ospitaleko larrialdiek %20 egin dute gora Gabonetan, janari-tripakiak eta intoxikazio etilikoak direla eta. | Consumer\nOspitaleko larrialdiek %20 egin dute gora Gabonetan, janari-tripakiak eta intoxikazio etilikoak direla eta.\n"Sasoi honetan elikagai-urratzeak ugaritu egin dira, behar baino gehiago jaten delako", adierazi du Espainiako Larrialdietako Medikuntzako Elkarteko idazkariak.\nEguberrietan, janari-tripakiek eta alkohol-intoxikazioek ospitaleko larrialdietan %18 eta %23 bitarteko gehikuntza eragiten dute. Ospitale handietan, gehikuntza hori %25era ere irits daiteke, Espainiako Larrialdietako Medikuntzaren Elkarteko (SEMES) Erakundeekiko Harremanetarako idazkari José Luis Casadok adierazi duenez.\nEzkonduta dago, eta azpimarratu du garrantzitsua dela alkohol-kontsumoa zaintzea; izan ere, Gabon zahar gauean izugarri edaten da. Izan ere, egun horretan, intoxikazio etilikoak %300eraino igo daitezke, gaineratu zuen.\nBestalde, SEMESeko idazkariak adierazi duenez, “egun horietan elikagai-transgresioak ugaritu egiten dira, behar baino gehiago jaten baita”, eta horrek arazo gastrikoak eragiten ditu, hala nola ultzerak, gibeleko kolikoak, giltzurrun-gutxiegitasunak edo diabetea.\nEra berean, Casadok adierazi du Gabonetan larrialdietan kontsulta gehiago egin direla, aldi horretan ospitaleko zerbitzuetan ohiko laguntza murriztu delako. Gainera, esan du egun garrantzitsuetan, hala nola Gabon-gauean, Gabonetan, Gabon Zaharrean eta Urte Berrian, jende asko joaten dela jaiak familiakoekin pasatzera, eta, beraz, “ez dutela medikurik eta larrialdietara joatera behartuta daudela”. Azkenik, Casadok azpimarratu du garrantzitsua dela alkohola eta elikagaiak “neurriz kontsumitzea”, batez ere gaixoei, medikuek ezarritako murriztapenak eta jarraibideak bete behar baitituzte.\nintoxicaciones-eu larrialdiak Navidad-eu


Adimen-minusbaliotasun arinaren beste sindrome bat aurkitu dute | Consumer\nAdimen-minusbaliotasun arinaren beste sindrome bat aurkitu dute\nX kromosomaren bikoizketa genetiko batean du jatorria, eta sintomarik gabeko ama eramaileen bidez transmititzen da.\nMunduan lehen aldiz, Bilboko Gurutzetako Ospitaleko ikertzaileek adimen-ezgaitasun arina eragiten duen sindrome berri bat deskribatu dute. X kromosoman dagoen gene baten bikoizketaren ondorio da gaixotasuna. Horren bidez, sintomatologia nabarmenik ez duten ama eramaileek gaixotasuna transmititzen diete seme-alabei.\nZientzialariek nabarmendu dutenez, horrelako lanek laguntzen dute kaltetuen bizi-kalitatea hobetzen, tratamendu berriak garatzen laguntzen baitute eta prebentziorako arma berriak ematen baitituzte. Horrek, azkenean, osasun-gastuak murrizten ditu. Halaber, azpimarratzekoa da ‘Pediatrics’ aldizkarian argitaratutako ikerketa garrantzitsua dela, adimen-minusbaliotasun arinaren eremuan jartzen baitu arreta. Eremu hori oso gutxi ezagutzen da oraindik, ezgaitasun larriei buruzko ikerketa ugarien aldean.\nIkerketaren abiapuntua izan zen haurraren bizitzako lehen urtetik atzerapen psikomotorra izatea, baina ez zuela aurpegiko inolako dismorfiarik edo antzeko beste anomaliarik. Haurraren familian atzerapen psikomotorreko aurrekariak zeuden bi osaba-izeba, amaren anai-arrebetan. Egoera horren aurrean, talde medikoak pazientearen azterketa genetikoa egitea erabaki zuen.\nLehenik eta behin, X-hauskorraren sindromeari buruzko azterketa kromosomikoa eta molekularra egin zituzten. Proba horiek negatiboak izan ziren arren, zientzialariek kasu horretan sakontzea erabaki zuten, gaixoaren familia-aurrekariak ikusita. Horregatik, X kromosoman dauden beste gene batzuk sakon aztertu zituzten. Bi teknikaren bidez (CNV eta MLPA), bikoizketa bat ikusi zuten zazpi geneko eremu txiki batean, eta horietatik RPS6K3 soilik dago lotuta adimen-minusbaliotasunarekin.\nGene horren mutazioen eraginak ez dira ezezagunak zientzialarientzat, baina pazienteak adierazten ez zuen beste gaixotasun batekin lotuta daude. Horregatik, orain arte identifikatu gabeko sindrome baten aurrean zeudela susmatu ondoren, proba osagarriak egin zituzten hibridazio genomikoari buruz eta RNAren eta proteinaren adierazpenari buruz, eta hasierako hipotesia berretsi zuten.\nezgaitasun gen-eu intelectual-eu kromosoma leve-eu


About Us - Xarma metal nazioarteko Co, SL\nXarma Metal altzairu herdoilgaitzezko produktu altzairu herdoilgaitzezko txatarra produktuak merkataritza amaitu bitarteko espezializatuta. Gure arrakasta konfiantza eta fidagarritasuna gure bezeroei eta bazkideei dugu entregatu gainean. Gure sortzaileek 20 urte baino gehiago nazioarteko herdoilgaitz 20 urtez merkataritza esperientzia eta ondo kokatuta daude altzairuzko merkataritzaren ekonomia inoiz aldatzen du aurrera.\n1990eko hamarkadaren hasieran aurrera, gure fundatzaileak ezarritako salmenta-bide Txinako merkatuan sourcing nazioarteko altzairuzko esaterako KTN, Acerinox, Tang Eng, Yieh Loong, Alz, Ugine, Outokumpu, NA eta Nippon Steel gisa errotak produktuak sartu. Txinako altzairu herdoilgaitzezko kalifikazio 310, 309, 316L, 304, 201, 441 eta 430 erabiltzaile nagusien hornitzen jarraituko dugu, 409L mahai-tresnak, baxera, sukaldeko tresnak, auto piezak, industria-ekipamenduak, eta beste produktu bukatuak ekoizteko.\nTxinako produkzio ahalmena hazi ahala, gure konpainiaren estrategia egokitu da ditu sourcing eta altzairu herdoilgaitzezko Txinako beste merkatuetara material esportatzen, besteak beste. Txinan ekoizle Tisco, Baosteel, POSCO, eta beste sortzen ari fabrikatzaile barne lan egiten dugu. banaketa-bide ezarri ditugu Ekialde Hurbila, Europa, Hego Amerika, eta Hego-ekialdeko Asia da.\nFoshan, Txinako altzairu herdoilgaitzezko merkataritza-zentro batean dago biltegiratze-zentro dauzkagu. Hemen line ekoizpen instalazioak Italiako makineria erabiliz goi funtzionatzeko. instalazioak honetatik, to No 3 hairline scotch-brite, No 4 hairline eta No 8 ispilu akabera Poloniako gai gara.


Otxandiotik Otxandiora Urkiolatik mendi bizikletaz | Ibilbideak Rutas | Zer egin | Oiz Egin\nIndusi, Saibigain eta Urkiolatik zehar mendiko bizikletaz egin daitekeen ibilbidea da hau, Otxandiotik irtetzen dena.\nOtxandiok paraje ikusgarrietatik kirola egiteko aukera eskaintzen dute, tartean, Urkiola Natur Parkea gurutzatzen duena.\nHemen Ibilbideetako bat proposatzen dugu, Otxandioko plaza abiapuntu duena. Erreka albotik doan bidegorria jarraituko du txirrindulariak, Mekoletako bidegurutzeraino. Altunganeraino eragin beharko die pedalei, futbol zelai paretik pasatzen den pista hartuta.\nHurrengo urratsa Eguskin auzoraino jaistea izango da. Gero Urrekoatxa mendateraino joango da. Ailegatu orduko, Indusira eroango duen pista bat hartuko du bizikletariak. Indusi auzoa zeharkatu, eta goranzko zati gogor bati ekin beharko dio orduan.\nPinudi bat igaro eta pistatik aurrera segituko du txirrindulariak, Errialtabasoren behealdetik. Bide horretatik jarraituta, Saibigain mendia inguratuko du.\nSaibigainetik beherantz jo, eta Urkiolara helduko da txirrindularia. Atseden hartzeko leku aproposa izan ahal da; paisaje ederrean, gainera. Urkiolako santutegiaren atzetik pista hartu, eta Otxandiora joatea izango da ibilbideko azken pausoa. Lehenengo ,apur bat gora egitea eskatuko du ibilbideak, baina gero beheranzkoa izango da Otxandioko herrira iritsi arte.


Zaharberritzea. Zein dira eraginkortasun energetikoa hobetzen duten obra motak, zaharberritze babestuetan? - navarra.es\n1. Fatxaden baldintza termikoak hobetzea.\nIsolamendu termikoa jartzea, eraikinak halakorik ez duenean, edo eraikinak duena nahikoa ez denean. Eraikinaren kanpoaldean nahiz barnealdean jarri ahalko da, edo aire-ganberan, fatxadak halakorik izanez gero.\n2. Estalkien baldintza termikoak hobetzea.\nIsolamendu termikoa jartzea estalkiaren kanpoaldean, edo estalkipean –halakorik bada-, edo eraikinaren barnealdean.\n3. Kanpoko arotz lanen baldintza termikoak hobetzea.\nHonako hauek onartuko dira:\nDauden arotz lanen ordez eraginkortasun energetiko handiagoko beste batzuk jartzea.\nBeira bakunen ordez beira ganberadunak jartzea.\nPertsiana arrunten ordez isolamendu termikoa duten pertsianak jartzea.\nEguzki-babesak instalatzea, hala nola babes finkoak edo kanpoko pertsiana erregulagarriak, edo erradiazioa iragazten duten beirak jartzea\n4. Kanpoko giroaren eraginpeko zoruen baldintza termikoak hobetzea.\nKanpoarekin, lurrarekin, ganbera aireztatuekin edo berokuntzarik gabeko garaje, trasteleku eta gisako lokalekin elkar ukituz dauden zoruei isolamendua jartzea.\nBarnealdea kanpotik bereizten duen forjatuaren bi aldeetatik edozeinetan jarri ahalko da isolamendua.\n5. Instalazioen eraginkortasun termikoa hobetzea.\nBerokuntzako edo ur bero sanitarioko galdara kolektiboen errendimendua edo beroa banatzeko sarearen errendimendua hobetzea, hodiak isolatuz, galdarak aldatuz etab., betiere hobekuntzen eraginez kontsumoa %20 edo gehiago murriztuko dela frogatzen bada.\nBerokuntza sistema kolektiboetan banakako kontagailuak jartzea, eta, horrekin batera, banakako kontrol termostatikoko sistemak jartzea, etxebizitza bakoitzerako programatzen ahal direnak.


Ikasleen euskararen erabilera berpiztu nahi du Ika Mizkaren edizio berriak. Noticias de Gipuzkoa\nIkasleen euskararen erabilera berpiztu nahi du Ika Mizkaren edizio berriak\nGipuzkoako Foru Aldundia, Gaztezulo, UPV/EHU, MU, eta Deustuko Unibertsitatea antolatzen dute egitasmoa\nAntolatzaileen ordezkariak, IKA MIZKAren seigarren edizioaren auskezpenean.\ndonostia- IKA MIZKA. Eta hik nola bizi dunk euskara? Aska ezank korapiloa egitasmoaren seigarren edizioa Donostiako Aquariumean aurkeztu berri da. Gipuzkoako Foru Aldundiak eta Gaztezulok sustatutako ekimen honek euskarari buruz solasean jarriko ditu Euskal Herriko Unibertsitatea, Mondragon Unibertsitatea eta Deustuko Unibertsitateko ikasleak, zizka-mizkaz betetako mahai baten inguruan.\nGazteak solasean jartzen ditu IKA MIZKA egitasmoak, euskararen erabileraren garrantziaz jabetzeaz gain, seigarren edizio honetan ikasleak erabilera horretan “aktibatu” nahi ditu, Euskaraldiaren helburuekin bat eginez.\nSolasaldia eta zizka-mizkak uztartuz, mahai beraren bueltan unibertsitateetako gazteak, zein animatzen diren herritarrak pertsonaia ezagunekin batera eseriko dira beste behin.\nJoan den ostiralean, apirilak 13, Donostiako Deustuko Unibertsitatearen campusean Turismoko ikasleekin ospatu zen egitasmoaren lehenengo jardunaldia. Gainerako aurreikusitako datak hauek dira: apirilaren 25a, Donostian UPV/EHUko Gipuzkoako Ingenieritza Eskolako ikasleekin, eta maiatzaren 7a, Eskoriatzan MUko HUHEZIko ikasleekin.\nGipuzkoako Foru Aldundiko Hizkuntza Berdintasuneko zuzendariak, Garbiñe Mendizabalek, IKA MIZKAren ondasunak azpimarratu ditu: “Unibertsitate ikasleak askatasunez hitz egiten jartzea hizkuntzekin dituzten ohituren eta korapiloen gainean”. Eta hurrengoa gaineratu du: “Euskararen erabilera bultzatzeko tokian tokiko aktibazioaren bidean sakontzen ari garen honetan, unibertsitateak ere aktibazio gune interesgarria dira, inondik ere. Ona da unibertsitate ikasleak beren hizkuntza ohiturei buruz gogoeta egin eta elkarren artean pentsamendu horiek konpartitzea, hori baita hizkuntza ohituretan aldaketak eragiteko lehen pausoa. IKA MIZKAk aukera paregabea eskaintzen du horretarako”. - N.G.


Sainte-Eulalie-en-Royans - Wikipedia, entziklopedia askea.\nAlain REVOL (2014-2020)\n45° 02′ 51″ N, 5° 20′ 29″ E / 45.0475°N,5.3413888888889°E / 45.0475; 5.3413888888889Koordenatuak: 45° 02′ 51″ N, 5° 20′ 29″ E / 45.0475°N,5.3413888888889°E / 45.0475; 5.3413888888889\nÉchevis, Saint-Laurent-en-Royans, Auberives-en-Royans eta Pont-en-Royans\nSainte-Eulalie-en-Royans (frantsesez eta ofizialki: Sainte-Eulalie-en-Royans) Frantziako udalerri bat da,Drôme departamenduan dagoena, Auvernia-Rhône-Alpeak eskualdean. 2013an 578 biztanle zituen.\n2007an Sainte-Eulalie-en-Royans udalerrian erroldatutako biztanleak 502 ziren. Familiak 176 ziren, horien artean 36 pertsona bakarrekoak ziren (16 bakarrik bizi ziren gizonak eta 20 bakarrik bizi ziren emakumeak), 52 seme-alabarik gabeko familiak ziren, 72 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 215 etxebizitza zeuden, 192 familiaren etxebizitza nagusia ziren, 13 bigarren erresidentzia ziren eta 9 hutsik zeuden. 189 etxeak ziren eta 25 apartamentuak ziren. 192 etxebizitza nagusietatik 113 bere jabearen bizilekua ziren, 74 alokairuan okupaturik zeuden eta 5 doan lagata zeuden; 2 etxek gela bat zuten, 8 etxek bi zituzten, 20 etxek hiru zituzten, 62 etxek lau zituzten eta 100 etxek bost zituzten. 171 etxek euren parking plaza propioa zuten azpian. 87 etxetan ibilgailu bat zegoen eta 96 etxetan bat baino gehiago zituzten.\nSainte-Eulalie-en-Royans udalerriko biztanleria-piramidea 2009an .\n2007an lan egiteko adina zuten pertsonak 308 ziren, horien artean 232 aktiboak ziren eta 76 inaktiboak ziren. 232 pertsona aktiboetatik 197 lanean zeuden (106 gizon eta 91 emakume) eta 35 langabezian zeuden (18 gizon eta 17 emakume). 76 pertsona inaktiboetatik 31 erretiraturik zeuden, 17 ikasten zeuden eta 28 "bestelako inaktibo" gisa sailkaturik zeuden.\n2009an Sainte-Eulalie-en-Royans udalerrian 202 unitate fiskal zeuden, 554,5 pertsonek osaturik. Pertsona bakoitzeko diru-sarrera fiskalaren mediana urteko 15.102 euro zen.\n2007an zeuden 19 komertzioetatik, 1 erauzte enpresa zen, 1 janari enpresa zen, 1 bestelako produktu industrialen fabrikazioko enpresa zen, 4 eraikuntza enpresak ziren, 4 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 finantziazio enpresa zen, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 5 zerbitzu publikoetatik, 1 igeltseroa zen, 1 margolaria, 1 iturgina, 1 ile apaindegia eta 1 jatetxe.\n2000. urtean Sainte-Eulalie-en-Royans udalerrian 22 nekazaritza-ustiategi zeuden, 360 hektarea erabiltzen.\nPont-en-Royans (1,6 km)\nSaint-Laurent-en-Royans (2,5 km)\nChâtelus (2,8 km)\nÉchevis (3,0 km)\nAuberives-en-Royans (3,5 km)\nSaint-Thomas-en-Royans (3,7 km)\nBNF: 15253162s (data)\nOrriaren azken aldaketa: 3 abendua 2019, 17:08.


194.- Osoko Bilkura | Gizarte-Kontseilua\n194.- Osoko Bilkura\t29.03.17\nPosted by consejosocialupvehu in Plenos-2017.\nEhun eta laurogeita hamabigarren 2016ko uztailaren 22koa eta ehun eta laurogeita hamahirugarren 2016ko abenduaren 23koa bileren aktak irakurri eta, egoki joz gero, onartu.\n2017-2020ko Gizarte Kontseilua Plan Estrategikoa. Plan Operatibo Batzordeak (Plan Estrategikoa) Osoko Bilkurari auzkezten dion akordio proposamena.\nGradu eta Master ofizialak 2017-2018. Batzorde Akademiko eta Euskararakoak eta Ekonomi eta Finantza Batzordeak Osoko Bilkurari aurkezten dioten akordio proposamena.\nIrakasleen osagarri gehigarriak ebaluatzeko eta finkatzeko 2015eko deialdian egindako esleipenari jarritako birjartze errekurtsoak. Ekonomia eta Finantza Batzordeak Osoko Bilkurari aurkezten dion akordio proposamena.\nIrakasleen osagarri gehigarriak ebaluatzeko eta finkatzeko 2015eko deialdian egindako esleipenean hautemandako akatsak zuzentzea. Ekonomia eta Finantza Batzordeak Osoko Bilkurari aurkezten dion akordio proposamena.\nGerentea izendatzeko Errektorearen proposamena. Ekonomia eta Finantza Batzordeak Osoko Bilkurari aurkezten dion akordio proposamena.\nIkasketa Osagarriak Ekonomi eta Finantza Batzordeak Osoko Bilkurari aurkezten dion akordio proposamena.\nGizarte Kontseiluaren aurrekontuaren likidazio egoerak 2016ko abenduaren 31an. Auditoria txostena. Ekonomia eta Finantza Batzordeak Osoko Bilkurari aurkezten dion akordio proposamena.\nUnibertsitatea EHU ORKESTRA SINFONIKOA elkartearen partaide izatea bazkide fundatzaile gisa. Ekonomia eta Finantza Batzordeak Osoko Bilkurari aurkezten dion akordio proposamena.\nUniversity Institute for Regenerative Medicine and Oral Implantology (UPV/EHU – Eduardo Anitua Fundazioa) Instituaren atxikipena. Ekonomi eta Finantza Batzordeak Osoko Bilkurari aurkezten dion akordio proposamena.


Bloga | Page 30 | Zornotzako Barnetegia\nIrakurri nahi dut eta irakurriko dut!!\nEz daukazu aitzakiarik!!! Irakurri nahi baduzu, irakurri ahal duzu. Beti esaten dugu ez dakigula zer irakurri euskaraz; bada geuk horren kontra borrokatu nahi dugu, eta horretarako liburu batzuk gomendatu gura dizkizugu!!! Maila ezberdinetako liburuak, gainera, guztiok irakurri ahal izateko.\n2013ko otsailaren 20an. Giltzatakoak egiten\nSun Magoari egindako elkarrizketa:\nBera Iñaki den arren, izen artistikoa Sun Magoa du. 30 urtera ez da heltzen, baina gauzak oso argi ditu aspaldian. Zornotzako Barnetegian dabil bere euskara hobetzeko asmotan, ez da irribarrea erraz galtzen duen horietakoa.\nRosari, gure sukaldariari, egindako elkarrizketatxoa:\n2001etik aurrera Rosa Bernaola lanean dabil gurean. Gure ikasleei gosaria eta bazkaria ematen dizkie, baita irakasle batzuei ere.\n20. urteurrenaren ospakizuna\nAurten barnetegiak 20 urte bete ditu, eta joan den irailaren 27an ekitalditxo bat antolatu genuen, urteurrena ospatzeko. Urte hauetan guztietan gurekin ibilitako irakasle, ikasle eta beste hainbat lagun bertaratu ziren. Hasieratik gaur arte ibilbide honetan gure ondoan izan diren hainbat politikari ere hurbildu ziren, Blanca Urgell Sailburua izandakoa edota Dabid Latxaga Amorebietako alkatea, besteak beste.


2019ko azaroaren 20a, asteazkena | Ordua Euskal Herrian 12:45:13\nOperazaleok ilusioz espero dugu urtero udaren ostean OLBE-ren denboraldi berriaren irekiera. Aurtengoa ohikoa baino beranduago suertatu da; izan ere, krisiaren poderioz 63. denboraldi honek bost titulu besterik ez du izango (normalean zazpi izaten dira), eta, beraz, irailean hasi ordez azaroan izan dugu lehenengo emanaldia. Hori bai, krisia eta guzti, kalitatea bere horretan mantentzen da eta betiko gustua eta “savoir faire” hori, antolatzaileen aldetik, nabarmena da.\nHasteko, Tutto Verdi izeneko zikloaren barruan, konpositore honen lan fresko eta indartsu bat: Attila. 33 urte zituen Verdik opera hori bukatu zuenean, eta nabaria da lan horretan musikariak gaztaroko obrei inprimatzen zien bizkortasuna. Libretoa, Francesco Maria Piave eta Temistocle Solera-rena, interesgarria da baita ere. Ez da Attila basati eta ñabardurarik gabea marrazten, baizik eta pertsona indartsua, eta aldi berean zalantzatia, argiak eta itzalak dituena.\nPizgarri bat baino gehiago izan du denboraldiaren hasiera honek. Alde batetik tituloa bera, esan bezala, potentea, eta bestetik, Ruggero Raimondiren parte-hartzea, eszena zuzendari bezala aldi honetan. Baxu italiar famatu honek Attila-ren rola egin zuen Bilbon orain dela 37 urte, eta, hainbeste denbora pasa eta gero, begi-bistan geratu zen zein baliagarria den bere eskarmentua holako produkzioak lantzeko. Benetan ikusgarria eta ederra suertatu zen Attila hau. Eszenaratze ikaragarria, non argia eta eszena elementuen mugimendua oso garrantzitsua den. Musikatik aparte, merezi izan zuen espektakulu osoak.\nMusikalki, ondo. Ildebrando D’Arcangelo baxuak, Attilka-ren paperean, ongi bete zuen alderdi bokala, emisio argi batekin. Beharbada sakontasun interpretatibo nahikorik ez zuen ekarri baina eraginkorra izan zen, zalantzarik gabe. Roberto Aronica tenoreak bere ahots distiratsua luzitu zuen. Angel Ódena baritonoak gorabeherak izan zituen eta Anna Smirnova sopranoa, Odabella-ren rolean, oso adierazkor sentitu genuen. Orokorrean, ez zituzten erabat biribildu beren interpretazioak, baina osotasun ederra oparitu zuten, ikuskizun erakargarria eginez. Euskadiko Orkestra Sinfonikoa, Francesco Ivan Ciampa zuzendariaren eskutik, fin eta leun ibili zen fosotik, eta Bilboko Operaren Abesbatza, sendo.\nBakarlariak: Ildebrando D’Arcangelo, Roberto Aronica, Anna Smirnova, Angel Ódena, Eduardo Ituarte eta David Aguayo. Euskadiko Orkestra Sinfonikoa. Zuzendaria: Francesco Ivan Ciampa.\nEszena Zuzendaria: Ruggero Raimondi. Bilboko Operaren Abesbatza. Zuzendaria: Boris Dujin. Lekua: Euskalduna Jauregia. Data: Azaroaren 22a.


Espainiako "estatu zuzenbidearen krisia" salatu du Torrentek, Kataluniako elite judizialaren aurrean | Mundua | Berria\nEspainiako "estatu zuzenbidearen krisia" salatu du Torrentek, Kataluniako elite judizialaren aurrean\nKataluniako Parlamentuko presidentearen hitzek aztoramena sortu dute, eta aretotik alde egin dute, besteren artean, Kataluniako Auzitegi Nagusiko presidenteak, Kataluniako fiskal nagusiak eta Bartzelonako fiskalburuak. Espainiako Estatuan "preso politikoak" daudela salatu du Torrentek, Bartzelonako Abokatu Elkargoan egin duen hitzaldian.\nRoger Torrent Kataluniako Parlamentuko presidentea, gaur, Bartzelonako Abokatuen Elkargoan egin duen hitzaldian. / BERRIA\nRoger Torrenten hitzaldiak parean zuen entzuleetako asko asaldatu ditu. Kataluniako Presidenteak Icab Bartzelonako Abokatuen Elkargoaren egoitzan hartu du hitza, eta Espainiako Estatuan estatu errepresioa eta preso politikoen existentzia salatu ditu.\nTorrentek adierazi du "existitzen ez diren delituak" leporatuta, hainbat kargu hautatu daudela espetxean arrazoi politikoengatik. "Estatu zuzenbidearen krisia" gaitzetsi du, eta estatuko botere banaketa kolokan dagoela salatu. "Eskubide eta askatasunen atzerakada" ematen ari dela eta —"bereziki Katalunian"—, abokatu eta juristei dei egin die demokrazia defendatzera. "Ezin dugu beste alde batera begiratu", ohartarazi du.\nEntzuleen artean zen Rafael Catala Espainiako Justizia ministroa, eta hari egin dio zeharkako erreferentzia Torrentek. "Ikusi ditugu zenbait ministro, sententziarik egon aurretik, hedabideei erabaki judizialak aurreratzen".\nTorrenten hitzek deseroso jarri ditu bertan zirenetako asko, eta aretotik alde egitea erabaki dute, besteren artean, Jesús Maria Barrientos Kataluniako Auzitegi Nagusiko presidenteak, Francisco Bañeres Kataluniako fiskal nagusiak eta Bartzelonako fiskalburu Concepcio Talok. Catalak aretoan jarraitu du, "Icab-ekiko errespetuagatik".\n"Hori ez zen asmoa presidente jauna. Ezin zenuen hori egin. Ederra egin duzu. Mila esker", aurpegiratu dio Eugenia Gay Icab-eko dekanoak Torrenti.\nEkuadorko presidente Lenin Moreno bere alderditik bota dute\nHerri Aliantzak «mugimenduaren gidaritza politikoa abandonatzeaz» akusatu du. Morenoren esanetan, berriz, alderdiak herritarren gainetik jarri ditu bere interesak.\nTrumpen administrazioko kide bat atxilotu dute, Kapitolioaren erasoarengatik\nAEBetako Estatu Departamenduko maila ertaineko langile ohi bat da atxilotutakoa, Trumpek izendatutakoa. Polizia bati «arma arriskutsu» batekin eraso egitea egotzi diote.\nGaur hasi da Herri Batzar Nazionala, eta martxoaren 11 baino lehen onartuko ditu aldaketak. Horrek bozak atzeratzea eragin dezake, bigarren aldiz.


3. MAILA EGAPE\n2022(e)ko ekainakren 23(a), osteguna\nEgilea: LASMUSIKA ordua: 04:25 iruzkinik ez:\n2022(e)ko ekainakren 22(a), asteazkena\nHorrela da. 2021-22 ikasturtea bukatu da. Zein urruti geratzen da iraila; eta zein azkar pasa dira hamar hilabeteak. Irakasleon partetik oso-oso ondo pasa oporrak, disfrutatu eta hurrengo irailan indarberrituta etorri.\nEgilea: Juan Luis ordua: 04:04 iruzkinik ez:\n2022(e)ko ekainakren 17(a), ostirala\nLH3. MAILA LARRAITZEN\nPasa den ekainaren 14an LH3. mailako ikasle eta irakasleak Larraitzera joan ginen ikasturte bukaerako irteera egitera. Bertan "Txindokiko itzala" zuhaitz parkean aritu ginen bertako begirale eta irakasleak lagunduta. Gero, bertan bazkaldu ondoren Urnietara itzuli ginen. izugarri ondo pasa genuen zuhaitzez zuhaitz ibilbidea osatzen.\nEgilea: Juan Luis ordua: 00:45 iruzkinik ez:\n2022(e)ko ekainakren 1(a), asteazkena\nLH3. MAILA EUREKA MUSEOAN\nPasa den maiatzaren 30ean LH3. mailako ikasle eta irakasleok Donostiako Eureka Museoan izan ginen. Bertan, hainbat jarduera burutu genuen: bisita gidatua, Naturaren sekretuak, maketen marrazketa... Bertan bazkaldu eta parkean jolastu ondoren Urnietara itzuli ginen. Egun polita pasatzeaz gain gauza harrigarri asko ikasi genuen. Behean ikus ditzakezue Einstein zientzilari ospetsuarekin ateratako argazkiak.\nEgilea: Juan Luis ordua: 00:30 iruzkinik ez:\n2022(e)ko apirilakren 5(a), asteartea\nPasa den martxoaren 31an LH3. mailako ikasle eta irakasleak, beste zenbait ikastetxetako ikaslerekin batera, Donostiako Kurtsaalean izan ginen. Bertan, txontxongiloen bitartez "Botadun katuaren" ipuina antzesten zuten aldi berean, orkesta barroko batek musika zoragarriz laguntzen zuen emanaldia. Saioa oso polita izan zen. Denok gustura egon ginen eta horrelako emanaldi bat berriro ikusteko irrikitan geratu ginen.\nEgilea: Juan Luis ordua: 07:15 iruzkinik ez:\n2022(e)ko martxoakren 29(a), asteartea\nPasa den martxoaren 28an LH3. mailako ikasle eta irakasleok Artikutzan izan ginen. Parkean zehar egindako ibilbidean bertako ekosistema ezagutzeko aukera izan genuen. Ibilbideari Artikutzako herrixkan eman genion bukaera.\nEgilea: Juan Luis ordua: 06:10 iruzkinik ez:\n2022(e)ko otsailakren 24(a), osteguna\nGaur, otsailak 25 Ostegun Gizena, Egape Ikastolako LH3. mailako ikasle eta irakasleok Iñauteriak ospatu ditugu. Hementxe dituzue gure argazkiak. Ezetz asmatu nor den nor?\nEgilea: Juan Luis ordua: 06:45 iruzkinik ez:


Kaleko arteek «denboran luzatu» nahi dute Kalekan | Kultura | Naiz\nHogeita hamargarren edizioa du aurtengo Kalekak, Lekeitioko kaleko arteen jaialdiak. Atzo hasi, eta igandean bukatuko da, baina tailer pedagogikoen bitartez lau egunetik harago doan «kultura ondarea» izatea du helburu.\nAne Urkiri|2019/07/20 Eguneratua:\nUlua(k) Teatro-ren entsegu irekia. (Marisol RAMIREZ/FOKU)\nMaiatza eta ekaina bitartean ikastetxeetan tailerrak eskaintzen hasi dira, sortzaileen ezagutzekin haurren motibazioa aberasteko.\n10 hilabete eta 5 urte bitarteko haurrek Kairós gunean izango dute beraientzako txokoa, jaialdiaren parte senti daitezen.\nKaleko arteen hainbat sortzaile jada Lekeitioko kaleetatik jira eta bueltaka dabiltza. Agertoki handi bat bilakatu da herria, 1989tik urtero egin duen legez, eta aurtengoa orain arteko ediziorik «zabalena» izateko asmoarekin eraiki dute. «Arteetako hizkuntza askok izango dute tokia, dibertsitate handikoa izango da», hala ziurtatu du Kaleka jaialdiko zuzendari artistiko eta koordinatzaile Maider Illanak.\nAtzo altxatu zuen oihala Lekeitioko kale antzerkiak, eta iganderaino ez du jaitsiko. Dena den, Illanak gogoratu legez, lau eguneko jaialditik harago doan kultur espazioa da. Are gehiago, duela hiru urtetik bizi duen une oroko transformazioarekin.\n1989an «ezerezetik» jaio zen jaialdiak eraberritzeko grina izan zuen 2016an, eta herriak zer behar zuen ebaluatzeari ekin zioten. Eta zer behar zuen? Kaleka berea sentitzea. «Ardura kulturala dugu herritarrekiko», eta apur bat pausatu eta kale antzerkien instrumentalizazioaren begirada non jarri nahi zuten argitu bezain laster, Arropaineko Arragua elkarlanera gonbidatu zuten. «Espazioak ireki ditugu, formatu ezberdinei tokia egin eta denbora luzatu dugu; ez da 50 minutuko ikuskizun bat egin eta kitto».\nFilosofia horrekin bete-betean bat egiten duen konpainia da Ulua(k) Teatro. Atzo atera zituzten beren txotxongilo eta maskarak “Ulua(k) Cabaret” ikuskizunean baina gaur herritarrekin bertatik bertara egoteko lau gune eratuko dituzte.\nAurtengo edizioak abizena aldatu du. Nazioarteko kale antzerkien jaialdia izatetik, nazioarteko kaleko arteen erakustoki izango da, eta bertan, artista bakoitzak bere ezagutzak eskaini ahal izango ditu. Maskara eta txotxongiloekin moldatzen dira hobekien Ulua(k) taldekoak, eta horiekin esperimentatzeko guneak izango dituzte eskura lekeitiar zein bisitariek.\nJada pasa den astean entsegu ireki bat eskaini zuten Arropaineko Arraguan, azaroan Berlinen aurrestreinatzea espero duten “Maite” ikuskizunarena. «Guretzat oso garrantzitsua da jendearen pertzepzioa», adierazi du Nerea Ariznabarretak.\nLau artistak osatzen dute taldea: euskaldun bat, bi aleman –batek Italiarekin lotura handia du– eta Ingalaterrako bat. «2015. urtetik daramagu sortzen, baina ez gara batere ezagunak. Nik, agian, eduki ditzaket kontaktuak Euskal Herrian, eta beste batek Alemanian; baina konpainia gisa ez gara aski ezagunak», azaldu du Ariznabarretak, beraientzat Kalekan parte hartzeak zer-nolako garrantzia duen azaldu nahian.\nBeraientzat oso esanguratsua da «jaialdi batek gure alde apustu egitea». Kontaktuak egiteko, harremanak egiteko, ezagutarazteko, sortzaile moduan hazteko eta ikasteko balio dielakoan dago Ariznabarreta. Gainera, aspalditik ezagutzen du festibala eta jakitun da jendea mugiarazteko duen abileziaz. Bestalde, Ulua(k) Teatro konpainiarekin betidanik «ondo portatu» den herria dela azpimarratu nahi izan du: «Oso eskuzabala da».\nAktoreen mugimendua «indartzen edo anplifikatzen» duten maskaretatik abiatuta, zeintzuek, aurreneko begiradan, inpaktua eragiten duten –Nerea Ariznabarretaren esanetan, «oso ohituak ez gaudelako»–, ikuskizun historikoa jasotzeko prest dago Lekeitio; oraindik zer-nolako dimentsioa har dezakeen oso argi ez dagoen arren.\n«Erraldoia izango da», ausartu da ziurtatzen Hodei Izarra, Lekittoko Deabruak taldeko kidea. Su eta pirotekniarekin argiztatuko dituzte Lekeitioko kaleak 200 deabruk baino gehiagok. Kataluniako beste lau talderekin elkarlanean osatu dute «historikoa» izango den ikuskizuna, «Euskal Herrian inoiz egin den koreografiarik handiena».\nDiables de Manresa, Diables Mussols de Sokarrats, Diables de Riudoms eta Diables de Garcia taldeek lagunduta egongo dira lekeitiarrak: «Espero dugu jende asko aho zabalik uztea eta urteetan gogoratuko duten ikuskizun bat izatea».\nZiurtasun horrekin batera, bizkarrean «izugarrizko pisua» dutela ere onartzen du Izarrak. Kalekan betidanikegon da su eta piroteknia ikuskizuna, eta 30 urte horiek laburbilduko dituen erakustaldia egingo dute. «Guretzat Kaleka gure gurasoak izango balira bezalakoa da, jaialdi honen barnean jaio ginen 2012an, zerbait puntuala izango zelakoan; eta ikuskizun honekin, emandako guztia itzuli nahi diogu», dio patxadaz.\n«Lotura berezia izan dugu herriarekin», azaldu du. Lekittoko Deabruak 20-22 lagun lekeitiarrek osatzen dute eta guztiek txikitatik ezagutu dute Kaleka. Izarraren ustez, «Euskal Herrian abangoardia izan da, lehenengoko su ikuskizunak Lekeition plazaratuz». Horrek su eta piroteknia ikuskizunak hobeto estimatzea eragin duela iritzi dio: «Oso indartsu bizi dute».\nEta indartsuago biziko dute bihar, 23.30etik aurrera. Suhiltzaileei ere deitu diete, eta inoiz baino segurtasun neurri gehiago hartu dituztela iragarri du taldekideak, «bikoiztu egin dugu guztia: indarra, tenperatura, piroteknia, ikusgarritasuna...». Sorpresak ere egongo dira eta hortaz, ez du ezer gehiago aurreratu nahi izan.\nLekittoko Deabruak bere ibilbidea marrazteko indarra Kalekan hartu zuen eta Maider Illanak esan digu ez direla bakarrak. Talde asko sortzen dira Kalekarako propio eta ondoren beren bidea egiten dute. Benetako ohorea dela dio.\nBulkada emaile izan daitekeela ohartuta, Kaleka Scratch egitaraua sortu zuten, laguntza behar duten taldeei babesa emateko. «Sortzen ari diren proiektu ugarik egiten dute eskaera, baina guk ezin diegu guztiei nahi duten moduan lagundu; beraz, aukeraketa bat egin behar izaten dugu». Aurten bost egongo dira: Kataluniako bi, estatu frantseseko bi eta Euskal Herriko bat.\nIllanak uste du ezin daitekeela ediziorik onena zein izan den aukeratu, baina ikuskizunen kasuan badu kuttun bat: “The Big Game”. Hamar egunez tailerrak eskaini dituzte, Kalekarako ikuskizun bat eratzeko. Jendearen parte-hartzea ikusita, «berezia, polita» izango da. Minutu batzuetako erakustaldiaz harago, pedagogikoa izan da. Eta hori da Kalekaren helburua: Kaleka denboran luzatzea, alegia.